«Меҳрибонлик уйи»дан келган фаришта - - - www.Voydoda.com - Развлекательный портал -\n«Меҳрибонлик уйи»дан келган фаришта\n26 Сен 2016(18:20)\nТаҳририятга кириб келган мухлисамиз ўз ҳаётий тажрибаси ҳақида ўртоқлашиш нияти борлигини айтди. «Менинг тақдирим балки фарзандсизлик аламида юрган оилаларга сабоқ бўлар», деди у ўз муддаосини билдираркан…\nБир куни телеэкранда берилаётган роликка кўзим тушиб қолди: «Боланинг бегонаси бўлмайди!» Кун бўйи шу жумла хаёлимда айланиб юрди. Турмуш ўртоғим билан ўн йил тирноққа зор яшадик. Бу йиллар давомида жон-жаҳдимиз билан ота-она бўлишга интилдик: Самарқанд, Бухоро, Навоий, Қашқадарё… хуллас, дардимизда даво излаб, бормаган жойимиз қолмади. Дўхтирлар нима деса, ҳаммасини бекаму кўст бажардик. Укол-дорилардан шунчалар безиб кетгандимки, борган сари ҳатто бир дона таблеткани ютиш азоб бўлиб қолганди. Қилган ирим-сиримларимизни айтсам, китоб бўлади. Қаерда қандай табиб борлигини эшитсак, оёғимизни қўлга олганча ўша ерга югурдик. Уларнинг ҳаммаси порлоқ келажак ваъда қилар, «бир этак болаларинг бўлади» деб башорат қиларди. Дўхтирлар ҳам «албатта бўлади» деб, тинмай даволашди. Натижа бўлавермагач, улар ҳам елка қисишди: «хафа бўлманг, фарзандли бўлишларингизга кафолат беролмаймиз...»\nЙиллар, гап-сўзлар, таъна-дашномлар, кинояю пичинглар бизни шунчалар пишитган эканки, охири ҳаммасига қўл силтадик: нима бўлса бўлсин! Бир қўшнимиз айтганди: «Ҳозирча болаларинг бўлмаяптими, ўзларинг учун яшанглар. Кейин бир умр фарзандларинг учун яшайсизлар». Эр-хотин энди ўзимизни қийнамаслик, тақдирга тан беришни маъқул кўрдик. «Фарзандли бўлиш тақдиримизда битилган бўлса, бўлади. Пешанамизда ота-она бўлиш бахти бўлмаса, демак, боламиз бўлмайди». Охири шундай қарорга келдик. Буни мардларча тан олиш ва яшашда давом этиш керак. Хуллас, энди қўшнимиз айтгандек, ўзимиз учун яшай бошладик: кинога, театрга, кўргазмаларга бордик, сайр қилдик… қисқаси, фарзандсизлик дардини унутишга уриндик. Ҳатто кимлардир бизнинг бу тарзда «маза қилиб айланиб юрганимизга» ҳавас қилди. Биз эса ўзимиздан ўтганини ўзимиз билардик...\nУч киши бўлдик\nТелеэкранда берилган ўша ролик ўз таъсирини кўрсатди: меҳрибонлик уйидан бола асраб олишга аҳд қилдик.\n— Танишинг, бу Севинч! — Меҳрибонлик уйи тарбиячиси тим қора жингалак сочлари узун қизалоқни етаклаб келди. — Ақлли, чиройли…\nКўриб, юрагим уришдан тўхтаб қолгандай бўлди: кўзлари тим қора, киприкчалари қайрилган, сочлари атайлаб қилингандек жингалак, фариштанинг ўзгинаси! Бу ерга икки йил олдин келган, ота-онаси автоҳалокатда вафот этган экан. Қизалоқ беш ёшга тўлган, ақлини таниб қолганди. У аввалига эрим иккимизни синчиклаб кўздан кечирди. Балки ота-она ролига тўғри келиш-келмаслигимизни ўйлагандир. Сўнг менга юзланди:\n— Менга ойи бўласизми? — Жилмайиб турса-да, кўзларида қандайдир қўрқув бор эди.\n— Агар сен рози бўлсанг… — Мен ҳам ҳаяжонимни билдирмаслик учун жилмайишга ҳаракат қилардим.\n— Бора қол, Севинч, — тарбиячи унинг елкасидан тутиб, оҳистагина биз томон итарди.\nҚизалоқ хурсанд бўлиб, эрим иккимизнинг қўлимиздан ушлаб олди:\n— Уйларингиз қаерда? Қачон кетамиз?\nБу савол эрим иккимиз унинг «имтиҳон»идан ўтганимизни англатарди.\nШундай қилиб, уйга уч киши бўлиб қайтдик. Севинч ақлли қизча эди, ўргатганларимизни ўша заҳоти эслаб қоларди. Лекин тарбиясида айрим ҳолатлар ҳам сезиларди: ҳарфларни кам биларди, санаши ҳам қониқарли эмасди, у билан жиддий шуғулланмасак бўлмасди. Охири эрим билан келишиб, мен ишдан бўшаб, қизимизнинг тарбияси билан шуғулланадиган бўлдим.\nОиламизга Севинч келгач, эрим иккимизнинг муносабатларимиз олдингидан ҳам яхшиланди. Бахтимизнинг кемтиги тўлгандай эди. Шу митти одамча бизни бир бутун оила қилди. Биз уни бир кўришдаёқ яхши кўриб қолгандик. Лекин қийинчиликлар ҳам бўлди. Баъзида Севинч кайфиятсиз бўлиб қоларди. Нима гаплигини сўрасам, «ойимни соғиндим» деб йиғларди. Бор меҳрингни бериб, неча йил деганда зўрға «эришган» болангдан бундай гап эшитиш азоб экан…\nБаъзида Севинч сўрамасдан сумкамни титкилар, дадасининг чўнтагини ковлар, бурчакка ўтириб олиб, гўёки кимдир олиб қўядигандек нималарнидир яширинча ер, ҳатто дарс тайёрлашни буюрганимда мени очиқдан-очиқ айбларди:\n— Сиз ёмонсиз! Ўйнашга қўймайсиз. Ойим ҳар доим рухсат берарди.\n— Мен сизни яхши кўрмайман. Ўзимнинг ойимни яхши кўраман.\nУнинг гаплари юрагимни тилка-пора қилса-да, билдирмасликка уринардим. Лекин бир куни чидолмадим:\n— Нега бундай қиласан-а? Мен сенга нима ёмонлик қилдим, қизим? — Йиғлаб юборишимни билиб, хонадан югуриб чиқиб кетдим.\nУ эса ортимдан бориб, мени маҳкам қучоқлаб олди:\n— Ойи, ойижон, кечиринг! Энди умуман бундай қилмайман, чин сўзим! — Унинг лаблари, қўллари титрарди.\n«Мени қайтариб бермайсизми?»\nҚизимнинг гаплари қанчалик самимий бўлса, кўзларида шунчалик қўрқув бор эди. Титроқ эса бутун баданига кўчганди. Нима бўлаётганини тушунмай, шунчалар қўрқиб кетдимки…\n— Сенга нима бўлди, қизим?!\n— Мени меҳрибонлик уйига қайтариб бермайсизми?! — Унинг кўзлари хавотирга тўла эди.\nШу бир оғизгина гап менга ҳаммасини англатди.\n— Сен буюммассан-ку қайтариб берсам! Ахир сени яхши кўраман-ку, қизим!\nЎн беш дақиқалардан кейин титроғи босилди. Сўнг қуюқ киприклари остидан айбдорларча қараб турди-да, маҳкам қучоқлаб олди. Қулоқларим остида унинг майин овози эшитилди: «Сиз дунёдаги энг яхши онасиз!»\nОрадан саккиз ой ўтди. Севинчнинг илгариги инжиқликлари анча камайди. Улғайиб қолдими ёки оиламизга кўникдими, ўтмишини эсламай қўйди. Энди у одамови эмасди, менинг сумкамни, дадасининг чўнтагини титкиламасди. Иштиёқ билан рақсга қатнар, дарсларини тайёрларди. Дўстлари ҳам кўпайди. Меҳрибонлик уйида катта жамоага ўргангани учунми, болаларнинг ҳаммасини уйга бошлаб келарди. Биз ҳам эътироз билдирмадик. Ахир бир пайтлар ҳувиллаб ётган шу уйимиз энди болаларнинг кулгиси, қий-чувига тўлганди!\nСевинчни мактабга беришдан олдин хорижда яшайдиган дугонамнинг таклифига кўра меҳмондорчиликка бордик. Кутилмаган воқеа ўшанда юз берди.\nҲаёт мўъжизага бой!\nАввалига ҳаммаси одатдагидек кечаётганди. Офтобда тобландик, табиат қўйнида дам олдик. Бир куни соҳил бўйида ҳар доимгидан кўпроқ ўтириб қолдик. Мен қизим ва эримнинг мириқиб ўйнаётганини, кимўзарга қумдан уйча ясаётганини, бир-бирини қувлаб югуришини кузатиб ўтириб, хаёлга толдим: «Бахт! Мана у қанақа бўлади! Оддий, инсоний бахт!» Ота-болани суратга тушириш учун нарироқда турган фотоааппаратга узанган эдим ҳамки, кутилмаганда бошим айланиб, кўнглим айниб кетди. Эрим ўша заҳотиёқ «тез ёрдам» чақирди. Офтоб урган деган хаёл билан келган шифокорлар мени шифохонага олиб кетишди.\nЭртаси куни мен ётган палатага дўхтир кирди. Қўлида бир нечта қоғоз. Таҳлил натижаларим бўлса керак…\n— Нега офтобда бунча кўп тобланаяпсиз? Шу аҳволингизда-я? — Дўхтирнинг саволи хаёлимни бўлди.\n— Аҳволимга нима қипти?\n— Ие, ўзингиз ҳам билмайсизми? Менимча, сиз ҳомиладорсиз.\n— Ҳомиладорман?! — Сакраб ўрнимдан туриб кетганимни ўзим ҳам билмай қолибман. — Ҳазиллашаяпсизми?! Бўлиши мумкин эмас! Дўхтирлар менга «боланг бўлмайди» дейишган!\n— Ишонмасангиз, УЗИга боринг.\nДўхтир ҳақ бўлиб чиқди: саккиз ҳафталик ҳомилам бор экан. Шунинг учун ўзимни ёмон ҳис қилган эканман-да!\nЯрим соатдан сўнг эрим етиб келди. Худди кинолардагидек эримни қучганча қулоғига «яқинда ота бўласиз» дейишни орзу қила-қила, бу шунчаки хомхаёллигига ўзимни ишонтириб бўлгандим. Энди эса… ҳали ўзим ҳам ишонолмаётган янгиликни қандай айтишни билмай довдирардим. Юзларимни юваётган кўз ёшларим эса эримнинг бир хавотирига минг хавотир қўшар, ҳомиладорлигим ҳақидаги янгилик хаёлига ҳам келмасди. Оҳиста қадамлар билан эримга яқинлашдим-у, бағрига бош қўйдим. У йиғидан силкинган елкамдан тутганча мени овутишга уринар, нима гаплигини суриштирарди. Мен эса неча йиллар олдин юрагимнинг туб-тубига кўмиб қўйган орзум ушалаётганига ишонолмасдим. «Яқинда ота бўласиз!» Кинолардагидек эримнинг қулоғига шундай дея шивирлаганимда эримнинг шунча йилдан бери бирор марта ҳам кўрмаган кўз ёшларига гувоҳ бўлдим. Мен шу хушхабарни айтиш учун қанчалар кун санаган бўлсам, у ҳам эшитишга шунчалар муштоқ бўлган экан. Эр-хотин бир-биримизни маҳкам қучганча тинмай йиғлардик. Бу қувонч ёшлари эди!\nКечқурун уйга кетишим учун рухсат тегди. Байрамона дастурхон безадик. Овқат маҳали Севинчга тантанавор қилиб янгиликни маълум қилдик:\n— Қизим, сен яқинда опа бўласан! Уканг ёки синглинг бўлади энди!\nЛекин бу қизимизга ўзгача таъсир қилди: у бирдан ликопчасини нари суриб, ўрнидан турди:\n— Бошқа емайман. Бошим оғрияпти… Ухлагани кетдим…\nОртидан бормоқчи бўлгандим, эрим қўлимдан тутиб қолди:\n— Қўявер, шунчаки қизғанаяпти. Асабийлашма.\nЛекин бир-икки соатдан кейин икковимиз ҳам асабийлашдик: Севинч ғойиб бўлди. Изламаган жойимиз қолмади.\n— Беш яшар қизчага кўзингиз тушмадими? Сочлари қоп-қора, жингалак, — ўтган-кетгандан уни суриштира бошладик. Бироқ ҳеч ким «кўрдим» демасди. Охири эрим қидирувга қутқарувчиларни жалб қилди.\nИзлай-излай, уч соат деганда топдик. Маълум бўлдики, шунча вақт у том устида ўтирган экан. Қандайдир туйнукча орқали, ўша ерга чиқиб олибди.\n— Қанақа онасиз ўзи?! Нега болани қаровсиз қолдирасиз? — қутқарувчилардан бири мени айблай кетди. — Тушиб кетганида нима бўларди?!\n«Сен — бизнинг бахтимизсан!»\n— Ойим айбдор эмас! — кутилмаганда Севинч мени ҳимоя қилишга тушиб кетди. — Ҳаммасига ўзим айбдорман… Чақалоқ туғилса, мени меҳрибонлик уйига қайтариб юборишади, деб қўрққандим.\nКечаси билан қизим иккимиз «сирлашиб» чиқдик. У менга ота-онаси, болалик хотиралари ҳақида сўзлаб берди. Қизалоғимнинг мурғак қалбида шунча дард бор эканки, шу пайтгача буларнинг барини митти юрагида қандай сақлаб юрганидан ҳайратга тушдим. Айни дамда гўё мурғак бола эмас, ўзим тенги дугонам билан сирлашаётгандай ҳис этардим ўзимни. Дард уни улғайтириб қўйгандай эди. Мен ҳам унга шунча йил фарзандим бўлишини қанчалик хоҳлаганимни, бу дард мени қанча қийнаганини гапириб бердим:\n— Агар сен бўлмаганингда, отанг иккимиз бир умр бахтсиз ва ёлғиз яшардик. Сен уйимизга бахт олиб келдинг, қизим!\nБу сирлашув иккимиз учун ҳам фойдали бўлди. Шундан сўнг Севинч иккимиз янаям яқинлашиб кетдик. Бир йил ўтгач эса дугонамникига Севинч жонидан ортиқ кўрадиган ўғлимиз — митти Одилбекни ҳам олиб бордик.\nНилуфар ёзиб олди\nТеги: «Меҳрибонлик уйи»дан келган фаришта


Хитойда коронавирусдан тузалиб кетганлар сони 57 минг кишидан ошди - Zamin.uz\n18:23 / 08 марта 2020\nХитойда коронавирусдан тузалиб кетганлар сони 57 минг кишидан ошди\nХитойда 7 март ҳолатига кўра 57 065 киши COVID-19 коронавирусидан даволанишга муваффақ бўлди, уларнинг барига уйига жавоб берилган. Бу ҳақда мамлакатнинг Миллий соғлиқни сақлаш комиссияси маълум қилди.\n2019 йил декабридан бери — янги турдаги инфекция тарқалиши бошланганидан буён Хитойда 80 695 та касалланиш ҳолати аниқланган эди (хусусан, сўнгги бир сутка ичида 44 нафар янги бемор рўйхатга олинган).\nКомиссия маълумотларига кўра, бир сутка ичида 27 киши коронавирусдан вафот этган — ушбу ўлимларнинг бари Хубэй провинциясида қайд этилган. Шундай қилиб, Хитойдаги коронавирус қурбонлари сони 3097 кишига етган.\nХитойнинг материкдан ташқари ҳудудларида эпидемия бошланганидан буён 164 та касалланиш ҳолати рўйхатга олинган: Гонконгда 109 та (икки киши вафот этган), Тайванда 45 та (бир киши вафот этган), Макаода 10 та.\nSouth China Morning Post ҳисоб-китобларига кўра, жаҳон бўйича коронавирус билан касалланганлар сони 104 мингдан ошган. Хусусан, Жанубий Кореяда 7041 та, Италияда 5883 та, Эронда 5823 та, Францияда 949 та ҳолат рўйхатга олинган.\nЖаҳон соғлиқни сақлаш ташкилоти тахминларига кўра, COVID-19 коронавирус инфекциясининг тарқалиши ёзда ҳам тўхтамайди. Ташкилот ижрочи директори Майкл Райаннинг таъкидлашича, вирус турли иқлим шароитларида қандай ривожланиши борасида ҳозирча шифокорларда ҳеч қандай маълумот йўқ.\nКоронавирус қурбонлари сони 2500 кишидан ошди\nХитойда коронавирус қурбонлари сони 1600 нафардан ошди\nКоронавирусдан тузалган ҳамюртларимиз ҳақида фоторепортаж\nНамангандаги илк бемордан яна 5 қариндошига ва ҳамширага вирус юққани маълум бўлди\nКоронавирусга қарши курашаётган шифокорларнинг бир гуруҳи ўрин алмашди (фото)\nКанаданинг биринчи хоними коронавирусдан соғайиб кетди\nЯпония вирусни қандай назоратда ушлади?\nБоливияда коронавирус сабабли коммунал тўловлар 50 фоизга арзонлаштирилди


Latifa.uz — Рус қиз ўзбек оиласига келин бўлиб тушибди. Орадан кўп ҳам вақт ўтмай қайнотаси оламдан ўтибди. Азага келган аёллар келинга “Сабр берсин” дейишса, келин уларга “Сизларни ҳам етказсин” деяётганмиш.\nРус қиз ўзбек оиласига келин бўлиб тушибди.\nОрадан кўп ҳам вақт ўтмай қайнотаси оламдан ўтибди. Азага келган аёллар келинга “Сабр берсин” дейишса, келин уларга “Сизларни ҳам етказсин” деяётганмиш.


“Саҳобаларнинг фазли борасида юз оят” туркумидан 19-оят — KUKALDOSH.UZ\n12.01.2019 / - Мақолалар, Тафсир, Янгиликлар\nفَإِنْ حَاجُّوكَ فَقُلْ أَسْلَمْتُ وَجْهِيَ لِلَّهِ وَمَنِ اتَّبَعَنِ وَقُلْ لِلَّذِينَ أُوتُوا الْكِتَابَ وَالْأُمِّيِّينَ أَأَسْلَمْتُمْ فَإِنْ أَسْلَمُوا فَقَدِ اهْتَدَوْا وَإِنْ تَوَلَّوْا فَإِنَّمَا عَلَيْكَ الْبَلَاغُ وَاللَّهُ بَصِيرٌ بِالْعِبَادِ سورة آل عمران—20\nАгар сен билан тортишсалар: “Мен юзимни Аллоҳга таслим этдим ва менга эргашганлар ҳам!” деб айт. Ва китоб берилганларга ва саводсизларга: “Исломга кирдингизми?” деб айт. Агар Исломга кирсалар, бас, батаҳқиқ, ҳидоят топдилар. Агар юз ўгирсалар, сенинг зиммангда етказиш, холос. Аллоҳ бандаларни кўриб турувчидир (Оли Имрон сураси 20-оят).\nБу ерда Аллоҳ таоло аҳли китоб ва улардан бошқа ғайридинлар билан қандай мужодала қилишни ўргатди. “Агар аҳли китоб ёки бошқалар билан тавҳид борасида мужодала қиладиган бўлсанг, уларга: “Ибодатимни ягона, шериги йўқ, аёли ва болалари йўқ бўлган зот Аллоҳ таолога холис қилдим. Бу мен ва менга эргашганларнинг тутган йўлидир” деб айт!» деб, таълим берди. Бунга ўхшаш Аллоҳ таолонинг яна бир ояти каримаси бор. Юсуф сурасида “Бу менинг Аллоҳга чақирадиган йўлимдир. Мен ва менга эргашганлар аниқ ишончдамиз” деб, марҳамат қилган. Буларга ўхшаганлар билан мужодала қилишдан фоида йўқ. Чунки, Аллоҳ таолонинг ягона зот эканлигига очиқ-ойдин далиллар қоим бўлган, адашганларнинг ҳар хил шубҳалари эса ботиллиги ҳам аниқ-равшан бўлган.\nОятга эътибор бериб қарайдиган бўлсак, Аллоҳ таоло “Мен юзимни Аллоҳга таслим этдим ва менга эргашганлар ҳам!” деб, айт деди. “Менга эргашганлар ҳам” – бу зотлар саҳобайи киромлардир. Гувоҳи бўламизки, Аллоҳ таоло саҳобаларни ҳар жойда ўрнак қилиб кўрсатади. Аҳли китоб бўлсин ёки ғайри дин бўлсин уларга саҳобалар ҳар доим ўрнак қилиб кўрсатилган.\nИсломга кирганлар ҳақиқатда ҳидоят топганликлари ҳақида ҳам Аллоҳ таоло хабар бермоқда: “Агар Исломга кирсалар, бас, батаҳқиқ, ҳидоят топдилар”.\nАллоҳ таоло барчаларимизни исломда собитқадам бўлишлигимиз ва Расулуллоҳ соллаллоҳу алайҳи васаллам ва саҳобаларнинг суннатларини бекамикўст бажармоқлигимизни насиб қилсин!\nАбдуссами Эргашев манбалар асосида тайёрлади


Украина АҚШдан Javelin ракеталарини харид қилади\n27 октябр 2020, Тошкент вақти: 03:09\nУкраина Армияси аскари танкка қарши Javelin ракетасида.\nУкраина мудофаа вазири ўринбосари Анатолий Петренко Киев АҚШнинг танкка қарши Javelin ракеталарини харид қилишга оид шартнома имзолаганини маълум қилди.\n26 декабрь куни Петренко кейинги уч ой давомида Javelin тизимлари бўйича уч шартнома имзоланганини айтди. Уларнинг иккиси АҚШ ҳукумати билан, биттаси НАТО билан имзоланган.\nАҚШ Давлат департаменти октябрь ойида 39,2 миллион доллар қийматга эга ҳарбий техникани Украинага сотишни маъқуллаган эди.\nХабарларга кўра, бу сафар Украинага 150 та Javelin ракетаси ва 10 та отиш мосламаси элтиб берилади.\n2018 йилда Украина АҚШдан 210 та Javelin ракетасини ва 37 отиш мосламасини харид қилган эди.


Ва алайкумус салом. Никоҳда эркак ва аёл ўртасидаги ёшнинг аҳамияти йўқ. Муҳими улар имон-эътиқод, одоб-ахлоқ, дунёқараш, касб-кор кабиларда бир-бирига мос бўлса, бир-бирини тўғри тушуниб кета олса, ўрталарида никоҳ шартномаси тузилиши жоиз. Лекин эр-хотин орасидаги ёшнинг ҳаддан ташқари тафовут қилиши сабаб фикрлар қарама-қаршилиги келиб чиқиши, оила тинчлигига хавф туғилиши эҳтимоли ҳам йўқ эмас. Шуни ҳам эътибордан четда қолдирмаслик тавсия этилади. Бу борада урфга ҳам қараб иш тутган яхши.\n25.8.2019 8425 Батафсил


17.01.2021 | 19:06\nҚайд этилишича, Франция ҳукумати ҳар куни соат 18:00 дан бошлаб, комендантлик соати жорий қилади. Шу билан бирга, Бразилиянинг энг йирик штатида ҳам комендантлик соати эълон қилинган.\nШвеция ҳукумати эса, коронавирусдан вафот этганларнинг кунлик рекорд сони тўғрисида маълумот берди. Шунингдек, Индонезияда коронавирус ҳолатлари бўйича кунлик энг юқори кўрсаткич қайд этилган. Унга кўра, мамлакатда 12 818 нафар фуқарода инфекция қайд этилган.\nТаъкидланишича, Озарбайжон вакцина самарадорлиги, етказиб бериш муддати ва сақлаш шароитлари нуқтаи назаридан эмлаш учун Хитой ишланмаси бўлган «CoronaVac»ни танлаган. Aмалдаги келишувга кўра, Озарбайжон қабул қиладиган дастлабки тўрт миллион доза препарат устидан самарадорлик текширувини ўтказиш мақсадида Туркияга юборилади. Сўнгра вакциналар қадоқланади ва республикага етказилади. 18 январдан мамлакатдаги тиббиёт ходимларини вакцинациялаш, 1 февралдан эса 65 ёшдан катта шахсларни эмлашни бошлаш режалаштирилмоқда.\nМаълумот учун, Ҳиндистонда ҳам коронавирусга қарши оммавий эмлаш бошланди.\nМавзуга доир: Дунё бўйлаб тарқалаётган коронавируснинг янги штамми ҳақида нималар маълум?\nАввалроқ Коронавирус мутациясининг янги хусусияти маълум бўлгани ва АҚШда коронавируснинг «американча» тури пайдо бўлиши мумкинлиги хабар қилинган эди. Шунингдек, Ҳиндистонда 6 киши «британча» коронавирусга чалингани маълум қилинган.


Исроил компанияси Хоразм вилоятида инвестиция лойихасини амалга ошириш истагида\nГлавнаяМедиацентрЯнгилик ва воқеаларИсроил компанияси Хоразм вилоятида инвестиция лойихасини амалга ошириш истагида\nЖорий йил 11 май куни Хорижий инвестицияларни жалб этиш агентлиги бўлим бошлиғи Б.Баҳодиров, Хоразм вилояти ҳокимининг ўринбосари Ш.Туляганов, Исроилнинг «LR Group» компаниясининг МДҲ минтақаси бўйича вице-президенти Марк Велтман, шунингдек, Соғлиқни сақлаш вазирлиги ва Давлат-хусусий шерикликни ривожлантириш агентлиги вакиллари иштирокида видеоконференция ташкил этилди.\nТадбир чоғида Хоразм вилоятида илғор технологик жиҳозлар ва исроиллик юқори малакали мутахассисларга ҳам эга дунё миқёсидаги даражада бўлган онкология марказини барпо этиш бўйича қўшма инвестиция лойиҳасини амалга ошириш масалалари муҳокама қилинди.\nУшбу лойиҳани амалга ошириш усуллари, шакллари ва механизмлари, шу жумладан давлат-хусусий шериклик асосидагилари ҳам кўриб чиқилди.\nЎз навбатида, Хоразм вилояти ҳокимининг ўринбосари Исроил томонига лойиҳани минтақадаги мавжуд инфратузилма асосида маҳаллий шериклар билан биргаликда амалга оширишни таклиф қилди. Исроил компанияси келажакдаги клиникани тайёр бинога жойлаштириш ёки мустақил равишда янгисини қуришга қизиқиш билдирди.\nВидеоконференция якуни бўйича қўшимча музокаралар ташкил этиш ва маълумот алмашиш орқали ҳамкорликни давом эттириш тўғрисида келишувга эришилди. Исроил томони ушбу соҳанинг салоҳияти ва қўшма лойиҳани амалга ошириш истиқболларини ўрганиб чиқишга тайёрлигини билдирди.\nЎзбекистон элчихонасида хиндистон томонига салоҳиятли инвестицион лойиҳалар тақдим этилди\nСаудия Арабистонининг «АCWА Power» компанияси Ўзбекистонда инвестициявий иштирокини мустаҳкамламоқда\nAмалга ошириш учун таклиф этилаётган лойиҳалар


Ҳамкасблар билан муносабатингизга ойна тутамиз 23.12.2016, 15:55 | hordiq.uz, Психологик тест Янги йилда кўпчилик ўз олдига аниқ мақсад қўяди ва барча орзуларини амалга оширишга ҳаракат қилади. Бунинг учун эса, албатта, қулай шароит яратиб олиш керак бўлади. Хўш, сизга қандай шароитда ишлаш тўғри келади? Якка тартибдами ёки жамоа биланми? Балки, техника ёрдамида ишлашни ёқтирарсиз? Ё одамлар билан ишлашни кўпроқ хуш кўрасизми?\nБуни қуйида берилган саволларнинг жавоб вариантларидан бирини танлаган ҳолда оддийгина тест ёрдамида билиб олишингиз мумкин.\nИшда сизни нима ўзига кўпроқ жалб этади?\nа) техника ёрдамида ишлаш;\nб) одамлар билан ва техника ёрдамида ишлаш;\nв) одамлар билан мулоқотда бўлиш.\nҚаерда яшашни истардингиз?\nб) кичкинагина қишлоқда;\nв) ўрмонда, бегоналар кўзидан йироқроқда.\nСовға беришни ёқтирасизми?\nб) ҳамиша ҳам эмас;\nСизга кўпроқ илмий иш билан шуғулланиш ёқадими ёки жамоатчилик ишида ишлашни хуш кўрасизми?\nа) фан билан шуғулланиш;\nв) жамоатчилик иши.\nСотувчилик фаолиятида нима сиз учун қизиқ туйилади?\nа) мижозлар билан мулоқот;\nв) ҳужжатар билан ишлаш.\nБирор марта жамоани бошқаришингизга тўғри келганми?\nв) жуда кўп марта.\nТасаввур қилинг, дейлик, бирор нима яратдингиз, кейин нима қилардингиз?\nа) уни такомиллаштираман;\nв) уни амалга татбиқ этишга ҳаракат қиламан.\nҲар бир белгиланган «а» жавоби 1, «б» жавоби 2, «в» жавоби 3 балл билан баҳоланади. Энди олган балларингизни йиғиб чиқинг.\n9 баллгача. Биласизми, сиз одамлар билан ишлаш учун яратилгансиз! Чунки ўта очиқкўнгил, меҳрибон, раҳмдил ва тортинмайдиган инсонсиз. Ҳамиша ҳамкорликда ишлашга тайёрлигингиз, одамларга бўлган эътиборингиз сизни атрофдагилар томон тортиб туради. Қолаверса, сиздаги журъат мақтовга лойиқ! Танқид қилишларидан қўрқмайсиз, шу боис бир фикрга келдингизми, уни, албатта, амалга оширишга ҳаракат қиласиз. Аммо яқинларингизга ҳам вақт ажратинг, улар билан муносабатингиз юзакилашиб боряпти.\n10-15 балл. Сиз жамоатчилик билан ҳам, якка тартибда ишлашни ҳам қойиллатасиз. Асосийси, техника ёрдамида, одамлар қуршовида ишлашни хуш кўрасиз. Баъзида ёлғиз қолишни истасангиз ҳам, ичимдагини топ, дейдиганлар хилидан эмассиз. Мулоқотга киришиб турмасангиз, зерикиб қоласиз, шу боис ҳамиша одамлар даврасида бўлишга интиласиз. Аммо сизни кўпроқ ўз олдингизга қўйган мақсадни амалга ошириш эмас, жараён қизиқтиради.\n16-21 балл. Ёлғиз ишлашга мойилсиз, имкони борича аниқ ва бехато ишлашга интиласиз. Лекин инсоний муносабатлардаги майда-чуйдаларга тушуниб олишга қийналасиз. Аммо сизда ажойиб хислат бор. Ўта мураккаб муаммоларни ҳам осонлик билан ҳал эта оласиз. Бу сизнинг ишга бўлган муҳаббатингиз ва ҳаётингиз давомида олган билимларингиз ҳамда тажрибангиз самараси. Лекин ишга ўта берилиб кетишингиз дўстларингиз ва яқинларингизни ранжитиб қўйиши мумкин. Шунинг учун тарози палласини тенг тутган ҳолда оилангиз ва яқин дўсту биродарларингиз кўнглини олишга ҳам вақт ажратсангиз, ёмон бўлмасди.\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:5 × четыре = Диққат! Диққат!\nБугун ўқилган саҳифалар: 59 387Бугун кирувчилар сони: 9 343Кеча кирганлар сони: 15 013 Copyright © hordiq.uz 2017. Barcha huquqlar himoyalangan.


Мариупол Россия ҳаво ҳужумлари остида - Британия разведкаси\nМариуполда шиддатли жанглар давом этмоқда – Британия разведкаси\n6 Aprel 13:54 Ўзбекистон янгиликлари\nБРИТАНИЯ ГУМАНИТАР ЁРДАМ Мариупол РАЗВЕДКА РОССИЯ тинч аҳоли УКРАИНА УРУШ ҲАВО ҲУЖУМИ\nРоссия кучлари 160 мингга яқин аҳоли истиқомат қиладиган шаҳарни мунтазам бомбардимон қилинмоқда ва инсонпарварлик ёрдами етиб боришига тўсқинлик қилмоқда. Қамалдаги Мариуполда шиддатли жанглар давом етмоқда, шаҳар Россия ҳаво ҳужумларига учрамоқда.\nБу ҳақда Буюк Британия Мудофаа вазирлигининг 6-апрелда эълон қилинган ҳисоботида айтилади.\nБритания разведкаси маълумотларига кўра, Мариуполдаги гуманитар вазият ёмонлашмоқда.\n«Қолган 160 минг аҳолининг аксариятида електр, алоқа, дори-дармон, иссиқлик ва сув йўқ. Россия кучлари инсонпарварлик ёрдамининг етиб боришига тўсқинлик қилмоқда, бу эса ҳимоячиларни таслим бўлишга мажбур қилиши мумкин», – дея таъкидлади Британия ҳарбий департаменти.\nТуризмни ривожлантириш давлат қўмитаси ўқитувчилар учун семинарлар ўтказди


Н.Жокович, Р.Надаль, Р.Федерер ва Д.Истомин Римга йўл олиши мумкин\n3 апрель, 2019, 23:11\nРим "Усталар"ни кутмоқда\nИталия пойтахти Рим шаҳрида 11-19 май кунлари теннис бўйича эркаклар ўртасида "Мастерс" туркумига кирувчи халқаро турнир ўтказилади.\nУнда сербиялик Новак Жокович, испаниялик Рафаэль Надаль, швейцариялик Рожер Федерер, германялик Александр Зверев, австриялик Доминик Тим, япониялик Кеи Нишикори ва аргентиналик Хуан Мартин Дель Потро иштирок этади.\nШунингдек, Россиялик Карен Хачанов ва Даниил Медведев ҳам иштирок этиши кутилмоқда. Мамлакатимизнинг биринчи рақамли теннисчиси Денис Истомин эса мусобақани саралаш баҳсларидан бошлаши мумкин. Бироқ у мазкур турнирда қатнашиши сўроқ остида турибди.


Ҳайдовчи йўлнинг ўртасида маст ҳолда чопонга ўраниб ётган 20 ёшли А.Э.ни устидан босиб ўтган. ЙТҲ оқибатида ёш йигит шифохонада вафот этган.\nТОШКЕНТ, 13 сен — Sputnik. Самарқанд вилояти Булунғур туманида йўлда ётган 20 ёшли йигитни “Нексия” босиб кетди. Бу ҳақда ИИВ ЙҲХББ ахборот хизмати хабар қилмоқда.\nЖиззахда Lacetti катта тезликда авария содир қилди ва ёниб кетди\nҲодиса 11 сентябрь куни соат 5:30 ларда туман ҳудудидан ўтган 4М 503 автомобиль йўлининг 4-километрида содир бўлган. 30 ёшли “Нексия” автомобили ҳайдовчиси М.А. йўл қатнов қисмининг ўртасида маст ҳолда чопонга ўраниб ётган пиёда 20 ёшли А.Э.ни устидан босиб ўтган.\nНатижада 20 ёшли А.Э. оғир тан жароҳатлари олиб шифохонада вафот этган.\nМазкур ЙТҲ юзасидан Жиноят Кодексининг 266-моддаси 2-қисми (одам ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши очилган.


ИнтерФУТБОЛ :: Эйдур Гудьонсен: «Месси жаҳон чемпиони бўлишга ҳақли»\nЭйдур Гудьонсен: «Месси жаҳон чемпиони бўлишга ҳақли»\n«Барселона», «Челси» ва Исландия терма жамоаларининг собиқ ҳужумчиси Эйдур Гудьонсен Россияга ташрифи чоғида РТ каналига интервью берди. Қуйида ана шу суҳбатни ўқишингиз мумкин.\n— Дўстларингиз, ҳамкасбларингиз Россиядаги жаҳон чемпионати ҳақида қандай фикрдалар?\n— Ҳамма турнир бошланишини кутмоқда. Менинг мамлакатим учун бу тарихдаги илк мундиал бўлади. Терма жамоамиз тайёргарликни бир маромда олиб бормоқда. Жаҳон чемпионати - дунёдаги энг катта спорт шоусидир. Уни кутмасликнинг иложи йўқ.\n— Бундай йирик турнирда дебют қилаётган Исландия қандай муаммоларга дуч келиши мумкин?\n— Хайриятки, Евро-2016да иштирок этиб, анча тажриба тўплаб олдик. Бу босимни бироз пасайтиради. Футболчилар олдингидек асабийлашмайдилар. Тўғри, Европа чемпионати билан жаҳон чемпионатини таққослаб бўлмайди. Шунчаки, жамоамиз учун қитъа биринчилиги катта тажриба мактабини ўтаб берди.\nЎтган давр ичида катта ўзгаришлар кузатилмади. Бироз кучайдик, десам ҳам бўлади. Исландия энг қийин гуруҳга тушди — Аргентина, Хорватия ва Нигерия. Энг муҳими, аргентиналиклар билан бўладиган дастлабки учрашувда хотиржам бўлиш талаб этилади.\n— Қайси жамоа мундиал кашфиётига айланиши мумкин?\n— Мазкур турнирда олдинлари жаҳон чемпионатига чиқмаган жамоаларни кўришимиз мумкин. Бу ажойиб. Шаҳсан мен Лионель Мессини қўллаб тураман. У жаҳон чемпиони бўлишга хақли.\nУни футбол тарихидаги энг буюк футболчилардан бири деб ҳисоблайман. Аргентина терма жамоасига мухлислик қиламан. Лекин уларнинг биринчи ўйинларида эмас.\n— Евро-2016да фанатлар тўқнашуви ҳам юз берганди. Исландияда россиялик футбол безориларидан чўчишяптими?\n— Йўқ. Россияда бўладиган чемпионат бошланмасиданоқ мени хурсанд қилган жиҳати бўлди. Чунки Исландия — Аргентина учрашуви чипталари сонияларда сотиб бўлинди. Ким билан гаплашган бўлсам, ҳеч ким тартибсизликлардан чўчиётганини айтмади.\nФранция ва Россия ўртасида фарқ бор. Негаки, Франция кўп нарсаси билан бизга ўхшаш. Лекин мана, Россияга келдим. Ташкилотчиликда ҳеч қандай муаммоларга йўлиқмадим. Хавфсизликнинг олдини олиш учун катта ишлар қилинган. Шундай экан, хавотирга ўрин йўқ.\n— Исландия ЖЧ-2018га дипломатик бойкот эълон қилди. Бу мухлисларга, терма жамоага ва турнирга таъсир қилиши мумкинми?\n— Негатив жиҳатларни унутиб, шунчаки мусобақада қатнашиш керак. Мен сиёсатчи эмасман. Шу боис ҳам бунга изоҳ бера олмайман.\n— Аргентинага мухлислик қилишингизни айтдингиз. Кимни мундиалнинг фаворити деб ҳисоблайсиз?\n— Германия ҳамиша фаворитлар қаторида бўлган. Англияни ҳам унутмаслик керак. Албатта, Бразилияни тилга олмасак бўлмайди. Улар ҳар доим мўъжизалар яратишади.\n— Россия термаси ҳақида қандай фикрдасиз? Жамоа узоқроққа бора оладими?\n— Ҳаммаси турнирни қандай бошлашига боғлиқ. Сўнгги пайтларда Россия терма жамоаси яхши натижалар билан мақтана олмаяпти. Лекин рақиблар ҳам шунга яраша эди.\nРоссия ўз майдонида ўйнайди. Шундай экан, уни аъло даражада қўллаб туришади. Футболчиларга турнир мезбони бўлиш имконияти туғилди. Бу эса ҳар доим устунликни тақдим этади. Бундай имконият билан узоққа бориш мумкин.\n— Жаҳон халқларини бирлаштириш учун Россиядаги мундиал қанчалик муҳим?\n— Одамлар жамоаларни қўллаш, оилалари, дўстлари билан вақтларини чоғ ўтказиш учун стадионларга келишлари керак. Бу исландлар, африкаликлар ва бошқа халқлар жамоалари тўқнаш келадиган фестиваль.


Ўзбекистонда Демократия ва инсон ҳуқуқлари институти ташкил этилди\n15:11 / 05.06.2015\n2015 йил мартидан Ўзбекистонда Демократия ва инсон ҳуқуқлари институти нодавлат нотижорат ташкилоти ўз фаолиятини бошлади. Бу ҳақда институт директори Сайёра Хўжаева халқаро давра суҳбати чоғида маълум қилди.\n4 июнь куни Тошкентда ўтказилган давра суҳбати “Ўзбекистонда парламент демократиясини ривожлантириш: миллий тажриба ва халқаро амалиёт” деб номланади. Тадбир ташкилотчилари – Демократия ва инсон ҳуқуқлари институти, инсон ҳуқуқлари бўйича республика миллий маркази ва Фридрих Эберт жамғармаси.\nТадбир доирасида институтнинг тақдимоти ўтказилди. Таъкидланишича, унинг асосий мақсади давлат ҳокимиятида демократик принципларни ривожлантириш, инсон ҳуқуқларини ҳимоя қилиш маданиятини тарғиб қилиш, давлат ҳокимияти ва бошқаруви органлари фаолиятида демократик принципларга таянилишига кўмаклашишдир.\nСайёра Хўжаеванинг “Жаҳон” ахборот агентлигига берган маълумотларига қараганда, айни пайтда жойларда институтнинг тўрт филиали ташкил қилинган.\nТадбир якунларига кўра парламент назорати самарадорлигини ошириш бўйича тавсиялар ишлаб чиқилди.a


Dadil.uz. Танани токсинлардан қандай тозалаш керак?\nАсосий / Фойдали маслаҳатлар / Танани токсинлардан қандай тозалаш керак?\n13:46, 02 01 2019 0 554\nБарчага маълумки, ҳаёт фаолияти жараёнида бизнинг танамизда, айниқса ичакларда токсинлар ва чиқарилмаган парчаланиш маҳсулотлари тўпланиб, соғлиқнинг умумий аҳволини ёмонлаштиради ва соғлиқ билан боғлиқ кўплаб муаммоларга сабаб бўлади.\nМунтазам равишда бир ойлик курс ўтказиб, клетчаткалар (буғдой, қовоқ, жўхори, гречка) ёрдамида ичаклар тозаланади. Кунига икки марта овқатдан 30 дақиқа олдин 2 та ош қошиқдан.\nКундалик маҳсулотларингизда йирик донали толалар манбалари: буғдой, кепак, зиғир уруғлари, дуккакли экинлар, янги сабзавотлар, айниқса, карам, қовоқ ва баргли яшил ўсимликлар, буғдой нон, ёнғоқлар бўлиши лозим.\nКунига 2 литр тоза сув ичиш лозим.\nИчак перистальтикасини кучайтирадиган ва ичакни тозалайдиган биологик фаол қўшилмалардан фойдаланиш мумкин.\nҲафтада бир кун фақат бир хил овқатдан фойдаланинг. Масалан, кунига 1,5 литр қатиқ, сув ва ўсимлик чой дамлаламаси ёки 400 грамм қайнатилган балиқ филеси (тузсиз), наъматак дамламаси ва сув.\nСаунадан мунтазам фойдаланганда, тер билан танадан токсинлар чиқади.\nЙилига икки марта майдаланган расторопша қабул қилинг. Бу ўсимлик бутун меъда-ичак йўлининг фаолиятини меъёрлайди ва жигарнинг детоксификация функциясини фаол равишда янгилаб, ҳужайраларни тиклайди. Фото: oherpese.ru\nБелгилар: танани, токсинлардан\nМагнитогорскда газнинг портлаши оқибатида уйнинг кириш қисми қулаб тушди\nТуя сути саратонга даво


Октябрдан Остона-Дубай йўналиши бўйича парвозлар амалга ошира бошланади\n03:21 / 26.08.2015\nЖорий йилнинг октябридан Қозоғистон пойтахти Остонадан Дубайга авиарейс ташкил этилади. Парвозлар Дубайнинг Flydubai компанияси томонидан амалга оширилади, деб хабар бермоқда компания матбуот хизмати.\n“Рейс 26 окятбрдан ҳафтасига 4 марта амалга оширилади. Flydubai компанияси Қозоғистонга бу йўналиш бўйича парвоз амалга оширувчи Дубайнинг илк авиаташувчиси бўлади”, дейилмоқда хабарда.\nОстонадан ҳавога кўтариладиган FZ706 рейси ҳафтанинг сешанба, пайшанба, шанба ва якшанба кунлари, Дубайдан Остонага парвоз қиладиган FZ705 рейси душанба, чоршанба, жума ва шанба кунлари амалга оширилади.\nОстонадан Дубайга рейслардаги бизнес-синф учун орқага айтиш билан (у ерга-ортга) билет 345 000 тенгедан бошланади. Бу қийматга рўйхатдан ўтувчи 40 кг юк ҳам киради. Эконом-синф нархи 81 300 тенгедан бошланиб, ўз ичига солиқ йиғимлари ва 20 кг юкни олади.\nFlydubai авиакомпаниясининг авиапаркига ўртача ёши 3 йилдан ошмаган 49 та янги Boeing 737-800 Next Generation самолётлари киради. Авиакомпания Дубайдан ўзининг 90 та йўналиши бўйича 46 та давлатга парвоз амалга оширади ва Дубай халқаро аэропортининг 250 дан ортиқ чартер йўналишларига хизмат кўрсатади.


Ишсизлик ёмон экан… « Ўзбекистон Халқ Ҳаракати\nИшсизлик ёмон экан…\n19 May 2016 - 13:37\nБир куни олий маълумотли, пойтахтда ўн йилдан зиёд катта бир даргоҳда ишлаган танишим тақдир тақозоси билан вилоятнинг ўзи туғилиб ўсган туманига қайтиб келгач, иш топа олмаётгани ҳақида гапириб берганида, тўғриси, ишонмагандим.\nНега дейсизми, ахир пойтахтда унинг истеъдодига зорлар кўп эди-да. Мана, беш йилдан буён ўша танишим ишсиз. Ҳар сафар телефон орқали гаплашиб қолганимда “ишсизлик ёмон экан, ишсизлик ёмон экан…” дея шеър тўқиворади.\nТўғри, ҳар кимнинг ризқу насибасини Аллоҳ беради. Бизнинг кунларимизда ҳеч ким очликдан ёки бир бурда нонга зор бўлиб ўлиб кетмайди. Ишламаса ҳам куни ўтавериши мумкин. Худога шукр, дейди у бошида ота-онаси, қариндош-уруғи, жон-жигарлари ёрдам бериб турар.\nМеҳнат қилиш керак-ку. Ахир бизнинг болалигимизданоқ “меҳнат инсонни улуғлайди” деб уқтириб келишган. Улуғланиш, иззат-икром кўриш кимга ёқмайди. Ишлаган тишлайди, ҳам дейилади-ку мақолда.\n“Ўғил қозоққа, қиз-эрга…”\nБугун ҳукумат катталари Ўзбекистонда ишсизлик даражасини қанчалик пастга туширишга уринмасин, муаммо шунчалик кучайиб бормоқда. Айниқса, касб-ҳунар коллежи битирувчиларининг бандлигини таъминлаш давлат сиёсати даражасига кўтарилган. Ҳатто ота-она ҳам коллежни битираётган боласини ишга жойлаштиришни ҳукумат даражасида ўйламайди. “Ҳа, ўзлари қоғоз тўлдириб қўйишади, дейишади ота-оналар, – ўғлимни қозоққа ёки Россияга ишга жўнатаман, қизимни эрга бераман”.\nБу ёқда ҳукумат коллеж битирувчиси билан тўрт томонлама шартнома имзолаб ётибдию , бир томонда ота-онанинг дарди фикри “ўғлини мардикорликка жўнатиш, қизини эрга бериш”.\nКоллеж раҳбарлари бугун неча фоиз битирувчингни иш жойи тайин, десангиз сизга боши-адоғи йўқ даста-даста папкалар (уларнинг тилида йиғма жилд)ни кўрсатишади. “Биз битирувчиларнинг ишга жойлашиш масаласинни ижобий ҳал қилаяпмиз, мана тўрт томонлама шартнома тузилди” дейишади.\nБандлик масаласини ўрганиш учун яқинда Тошкент вилоятидаги коллежлардан бирига бордим. Директор йўқ экан. Директорнинг касбий таълим бўйича ўринбосари “бу ҳақда ҳеч нарса дея олмайман. 9 йўналишда 649 нафар ўқувчи битираяпти, кадрга бўлган талабдан ортиқча мутахассислар тайёрланаётганлиги учун битирувчиларимиз ишсиз қолаяпти” дея дардини дастурхон қилди. Коллежларда бугун битирувчиларнинг бандлик мониторингини юритиш штаби ташкил этилган. Ана шу штабда бўлиши талаб этиладиган ҳужжатлар йиғма жилдлари устидаги ёзувларни ўқисангиз, коллеж раҳбарлари нега ақлдан озиб қолмаяпти, деб ўйлашингиз аниқ.\nМана мисоллар: “Мутахассислиги бўйича диплом олгандан сўнг аниқ иш жойига жойлаштирилиб, унинг ишга жойлашганлигини тасдиқловчи маълумотлар МФЙ (маҳалла фуқаролар йиғини) кесимидаги йиғма жилд”, “олий таълим муассасаларида ўқишни давом эттирмоқчи бўлган ўқувчилар билан қилинадиган ишлар йиғма жилди”, “Иши ноаниқ бўлган битирувчилар билан ишлаш йиғма жилди”, “Тадбиркорлик билан шуғулланмоқчи бўлган битирувчилар билан ишлаш бўйича йиғма жилд”.\nБу йиғма жилдлар ҳеч бўлмаганда, 10 нафар битирувчини ишга жойлаштиришга ёрдам берганда ҳам майлийди…\nВилоят раҳбарларидан бири ишсизлик, айниқса, коллеж битирувчиларининг ишсизлигини камайтириш учун кўрилаётган чоралар ҳақида айтиб ўтаркан, ўзи ҳам аччиққина бир ҳақиқатни тилга кўчирди. “Мана, кеча биз заводда бўлдик. Унинг раҳбарлари шунча болани ишга ололмаймиз, янги иш ўринлари яратиш режамизда йўқ. Фақат бир ёки икки нафар ходимнинг пенсияга чиқиши муносабати билан иш ўрни бўлиб қолиши мумкин” деди, дея ишсизлик Ўзбекистонда катта муаммо эканлигини айтиб ўтди.\nБугун Ўзбекистонда ҳеч қандай муаммо гапирилмаслиги, тилга олинмаслиги керак. Кимдир муаммолардан гап очса, бир гап билан жавоб бериш одат тусига кирган: “Зато, тинчлик”.\n“Мен ҳам зато тинчлик, дея беш йилдан буён ишсиз юрибман” деди танишим бир куни. Коллеж битирувчилари ҳам бахти чопгани, омади кулгани олий таълим муассасалари талабаси бўлар. Қолганлари “зато тинчлик, бизнинг юртдагидек “тиииииииинч” жой ҳеч қаерда йўқ, дея юраверади, тинчгина. Бахтига ота-онаси ҳали ҳаёт. Бир амаллаб боқволади…


11.03.22 13:42\tmsk\nCOTTON CAMPAIGN ЎЗБЕК ПАХТАСИГА БАЙКОТ БЕКОР ҚИЛИНИШИНИ ЭЪЛОН ҚЛМОҚДА. АНДРЕЙ КУДРЯШОВ ФОТОСУРАТИ / «ФАРҒОНА»\nCotton Campaign халқаро коалицияси ўзбек пахтасига нисбатан жорий этилган глобал бойкот бекор қилиганини эълон қилди. Бу ҳақда 10 март куни Ўзбекистон Республикаси Бандлик ва меҳнат муносабатлари вазирлигида ўтказилган қўшма брифингда расмий баёнот берилди. Тадбирда Cotton Campaign вакиллари, Олий Мажлис Сенати раиси Танзила Нарбаева, Бандлик ва меҳнат муносабатлари вазири Нозим Хусанов, халқаро брендлар ва фуқаролик жамияти вакиллари иштирок этдилар.\n«Биз Президент Шавкат Мирзиёевнинг мажбурий меҳнатга чек қўйиш ва Ўзбекистон пахта секторини ислоҳ қилиш учун олиб борган тарихий ислоҳотларини юқори баҳолаймиз», — деди Cotton Campaign асосчиларидан бири, АҚШ Давлат котибининг демократия бўйича собиқ ёрдамчиси ўринбосари Беннет Фриман.\nФриман Ўзбекистоннинг сўнгги йилларда эришган натижалари ўзбек пахтасига бойкотни бекор қилиш учун асос бўлганини таъкидлади.\nCotton Campaign асосчиларидан бири Беннет Фриман. Андрей Кудряшов фотосурати / «Фарғона»\n«Бу биринчи навбатда жаҳон тўқимачилик саноати етакчи корхоналарининг Ўзбекистон бозорига киришига имкон беради, мамлакатда миллионлаб янги иш ўринлари яратиш, қишлоқ хўжалигига халқаро стандартларни жорий этиш, экспорт ҳажмини ошириш ва халқаро ҳамкорликни янада ривожлантиришга хизмат қилади», — дея таъкидлади Фриман.\nСенат раиси Танзила Нарбаева ўз нутқида Ўзбекистонда амалга оширилаётган кенг кўламли ислоҳотлар асосида ҳуқуқ ва эркинликларни таъминлашнинг мутлақо янги тизими яратилганини таъкидлади. 2019-2021 йиллари 32 та норматив-ҳуқуқий ҳужжат қабул қилинди, Халқаро меҳнат ташкилоти ва Халқаро миграция ташкилотининг қатор конвенция ва баённомалари ратификация қилинди.\nБолалар ва мажбурий меҳнатдан фойдаланганлик учун жиноий жавобгарликни кучайтириш энг самарали чора-тадбирлардан бири бўлди. Одам савдосига қарши курашиш соҳасида институционал базани ривожлантиришга алоҳида эътибор қаратилди. 2019 йили Миллий ва ҳудудий комиссиялар ҳамда ушбу масалалар бўйича Миллий маърузачи институтининг ташкил этилгани ушбу йўналишда республика ва маҳаллий миқёсда комплекс ва мувофиқлаштирилган ишларни амалга ошириш имконини берди.\nОлий Мажлис Сенати раиси Танзила Нарбаева. Андрей Кудряшов фотосурати / «Фарғона»\nТанзила Нарбаеванинг таъкидлашича, 2020-2030 йиллари қишлоқ хўжалигини ривожлантириш стратегияси доирасида тизимли ислоҳотлар изчил амалга оширилмоқда. Ушбу стратегияда агробизнес учун қулай муҳит яратиш, унинг инвестициявий жозибадорлигини ошириш, бозор тамойилларини ва меҳнатни механизациялашни кенг жорий этиш устувор қадриятлар ҳисобланади.\nХалқаро ҳамкорлик доирасида Халқаро меҳнат ташкилоти (ХМТ), АҚШ Давлат департаменти ва Меҳнат департаменти, шунингдек Cotton Campaign коалицияси билан ҳамкорликда одам савдосига қарши курашиш, болалар ва мажбурий меҳнатга барҳам бериш ҳамда ишчиларни таъминлаш бўйича комплекс чора-тадбирлар режалари ишлаб чиқилган.\nАйни пайтда Ўзбекистонда болалар меҳнатига тўлиқ барҳам берилган, пахта теримида мажбурий меҳнат фақат алоҳида, тизимли бўлмаган ҳолатларда юз бериши мумкин, уларнинг ҳар бири фуқаролик жамияти фаоллари билан яқин ҳамкорликда ўрганилиб, масъул мутасаддиларга нисбатан чоралар кўрилмоқда.\nCotton Campaign дастурлари кооординатори Эллисон Гилл. Андрей Кудряшов фотосурати / «Фарғона»\nCotton Campaign вакиллари ўз чиқишларида 331 нафар халқаро бренд ва чакана савдо компанияларидан иборат гуруҳ пахта хомашёси йиғим-теримида болалар ва мажбурий меҳнатдан тизимли равишда фойдаланилаётгани сабабли Ўзбекистондан пахта маҳсулотларига бойкот эълон қилганини таъкидладилар. 2017 йилдан бери мамлакат ҳукумати пахта бойкотини бекор қилиш мақсадида коалиция билан мулоқотга киришди.\n2019 йил июнь ойида коалиция қишлоқ хўжалигида зарур ислоҳотлар бўйича «Йўл харитаси»ни тақдим этди. Шавкат Мирзиёев бошчилигида Ўзбекистонда тарихий қадамлар қўйилди – мажбурий меҳнатдан фойдаланганлик учун жиноий жавобгарлик жорий этилди, пахта етиштириш квоталари бекор қилинди. ХМТ ва Жаҳон банки тавсияларига мувофиқ пахта теримчиларининг иш ҳақи сезиларли даражада оширилди, натижада кўнгиллилар сони кўпайди.\n2021 йил куз мавсумида 2009 йилдан бери мустақил мониторинг ўтказиб келаётган «Ўзбекистон Инсон ҳуқуқлари форуми» илк бор пахта теримида тизимли мажбурий меҳнат йўқлигини тасдиқлади. Бу тарихий ютуқ фуқаролик жамияти фаоллари, халқаро ҳуқуқ фаоллари ва журналистлар, трансмиллий брендлар ва Ўзбекистон ҳукуматининг кўп йиллик ҳамкорликдаги саъй-ҳаракатлари самараси бўлди.\nФуқаролик жамияти ролини кучайтириш ва меҳнат ҳуқуқларига риоя этилиши устидан мустақил мониторингни амалга ошириш учун қулай шарт-шароитларни яратиш бўйича чора-тадбирлар зарурлигини эътироф этган ҳолда, мулоқотнинг ҳар икки томони фаол ҳамкорликни давом эттиришга тайёрлигини билдирди.\nБандлик ва меҳнат муносабатлари вазири Нозим Хуманов. Андрей Кудряшов фотосурати / «Фарғона»\nБандлик ва меҳнат муносабатлари вазири Нозим Хусанов ўз нутқида Ўзбекистон пахта теримидан ташқари ҳолатда ҳам меҳнат ҳуқуқларини мустақил мониторинг қилиш тажрибасини кенг ёйиш, умумий овқатланиш, қурилиш ва хизмат кўрсатиш соҳаларида ҳам бундай мониторингни бошлаш ниятида эканини маълум қилди.\nЎзбек пахтасига глобал бойкот бекор қилинганини Ўзбекистон Президенти матбуот котиби Шерзод Асадов олқишлади.\n«12 йилдан ортиқ амал қилган бойкот мамлакатимизда 2021 йилги пахта терими мавсумида болалар меҳнати ва мажбурий меҳнатга йўл қўйилмагани муносабати билан бекор қилинди.\nБундан илгарироқ Халқаро меҳнат ташкилоти Ўзбекистон пахтачилигида тизимли болалар меҳнати ва мажбурий меҳнатга чек қўйилганини эътироф этди.\nБуларнинг барчаси Президентимиз Шавкат Мирзиёев томонидан инсон қадрини улуғлаш борасида амалга оширилаётган ислоҳотлар бундан буён ҳам қатъий давом эттирилиши ва улар ортга қайтмаслигидан далолатдир», — деди Асадов.\nCotton Campaign ўзбек пахтасига байкот бекор қилинишини эълон қилмоқда. Андрей Кудряшов фотосурати / «Фарғона»\nХалқаро меҳнат ташкилоти хабарига кўра, теримчиларнинг атиги бир фоизга яқинини тўғридан-тўғри ёки айрим омиллар орқали мажбурлаш ишларига дучор бўлгани аниқланган. Маълумотлар шуни кўрсатадики, респондентларнинг 0,47 фоизи маҳалла вакилларидан ижтимоий нафақалар бўйича, 0,12 фоизи эса иш берувчидан иш ўрни ёки иш ҳақини йўқотиш билан боғлиқ таҳдидларга дуч келганини хабар берган. ХМТ мониторинги чоғида сўралган пахта теримчиларининг аксарияти меҳнат шароитлари 2020 йилдан бери яхшиланганини маълум қилган.\nЕвропа ва АҚШ компаниялари 2007 йилнинг ноябридан ўзбек пахтасига бойкот эълон қила бошлади – Финляндиянинг Marimekko компанияси ишлаб чиқарувчи ўзбек болалар ва ўсмирларининг мажбурий меҳнатидан даромад олмоқда, дея ҳисоблаб Эстониянинг Kreenholm компанияси томонидан ишлаб чиқарилган тўқимачилик маҳсулотларини сотиб олишни тўхтатди. Тахминан бир ҳафта аввал Ўзбекистондаги бир гуруҳ фуқаролик жамияти фаоллари дунёнинг йирик ҳукуматлари ва халқаро бизнес вакилларини болалар меҳнати ёрдамида ишлаб чиқариладиган ўзбек пахтаси ва тўқимачилик маҳсулотларини бойкот қилишга чақирган эди.\n2008 йилнинг январ ойида Буюк Британиянинг энг йирик савдо тармоғи бўлмиш Теско (Tesco) раҳбарияти ўз ҳамкорларидан ўзбек пахта толасини етказиб беришни тўхтатишни талаб қилди. Ўша йилнинг август ойида Америка ва Британиянинг тўртта кийим-кечак импортчилари ва савдогарлари ассоциацияси Ўзбекистон пахта далаларида болалар меҳнатидан фойдаланишга қарши чиқди. Булар — Миллий Чакана савдо федерацияси (NRF), Чакана савдо етакчилари уюшмаси (RILA), Америка кийим кечак ва пойабзал ассоциацияси (AAFA) ва Тўқимачилик ва кийим-кечак импортчилари уюшмаси (AITA) эди.\nҲуқуқ ҳимоячилари ҳар йили тақдим этаётган фактларга қарамай, Ўзбекистон расмийлари мажбурий болалар меҳнати ҳақидаги барча айбловларни қатъиян рад этиб келарди.\n2010 йилга келиб Wal-Mart Stores, Marks&Spencer, Target ва The Gap ўзбек пахтасидан тайёрланган маҳсулотлардан воз кечди. 2011 йили 80 та компания худди шундай қарор қабул қилган бўлса, 2012 йил ноябрига келиб уларнинг сони 108 тадан ошди ва охир-оқибат бренд ва чакана сотувчилар сони 331 тага етди.\nАрмия Тошкент кўчаларида кўриниш берди\nЎзбекистон пойтахтида байрам ҳарбий намойиши бўлиб ўтди


Хитойлик вирусолог Уҳандаги лаборатория фаолияти ҳақида сўзлаб берди\n01:13 / 12.05.2020\nХитойлик мутахассислар Уҳандаги вирусология лабораторияси фаолиятининг баъзи тафсилотлари билан бўлишишди. Лаборатория директори Юань Чжиминнинг таъкидлашича, лаборатория биносида биологик хавфсизликнинг энг юқори даражасига риоя қилинади.\nФото: Global Look Press/Liu Ying\nЛаборатория раҳбарияти ва ходимлари бирорта вирус ташқарига чиқмаслиги учун барча имкони бор чорани кўришади, деб ёзмоқда South China Morning Post нашри. Жумладан, бино ичида манфий босим тизими шакллантирилган бўлиб, у бино ичидаги ҳавони ташқарига чиқармайди.\nИнфекцион материаллар билан ишловчи барча олимлар ҳар куни тана ҳарорати ўлчаниши билан қаттиқ текширувдан ўтказилади. Бундан ташқари, автоматик тизим ходимларнинг лабораторияга кириб-чиқишини қаттиқ кузатади ва бинода ҳеч ким бир ўзи бўлмаслигини назорат қилади.\nЧиқиндиларни утиллаштириш билан давлат рухсатномасига эга компаниялар шуғулланади.\nАввалроқ АҚШ Хитойни янги турдаги коронавирус Уҳандаги лабораторияда яратилганида айблаган. Жумладан, 3 май куни АҚШ давлат котиби Майк Помпео АҚШ бунинг кўплаб исботига эгалигини таъкидлаган. Бироқ бир неча кун ўтиб Помпео коронавирус лабораторияда яратилгани ҳақидаги ахборот ҳақиқийлигига шубҳа борлигини айтган.\n08:14 / 01.09.2020\nХитой карантин лабораторияларини модернизация қилиш учун Ўзбекистонга қарийб 3 млн доллар ажратади


Кариб инфирози 2.0\nКариб инқирози 2.0: Америка ҳарбийлари нимадан қўрқишмоқда?\nЖурналистлар ва экспертлар Вашингтонга қандай қилиб обрўйини сақлаб қолган ҳолда “чиройли таслим бўлиш” йўлларини ўргатишмоқда.\nАмерикаОАВлари ҳалигаяа Украин ҳақидаги хабарлар билан тўлиб-тошиб ётибди. Россия ва АҚШнинг Женевада бўлиб ўтган музокараларига ҳам улар ушбу мавзуни тиқиштиришга ҳаракат қилишди. 90, 100, 120 минг Россия ҳарбийблари Украинани ҳар томондан қуршаб олга-у ана мана дегунча “уруш бошлаши” мумкин. .. Шундан сўнг Россияга “жавоб беришнинг 18та сценарийсини” тузишади, 30 минг курьер, хуллас ғала-ғовур билан ҳаммаёқ тўлган.АҚШ аҳолисига агар Россия билан бирор ҳарбий можаро содир бўлса, бу қаердадир узоқ-узоқларда минглаб километрлар нарида Юкрейн деган мамлакат ёнида содир бўлади. Ушбу давлат бир ўзи Москвалик зўравонларга қарши курашмоқда, америкаликлар эса унга яхши ниятлар ва “жавелин”лар юбориб турибди...Айтмоқчи, Хитой билан ҳарбий қарама-қаршилик ҳам айнан шундай етказилмоқда. Бундай тўқнашув, содир бўлган тақдирда қаердадир жуда узоқда содир бўлади, АҚШга эса мутлақ яқинлашмайди. Узоқ-узоқлардаги яна бир уруш.Асли эса, уруш АҚШ ҳудудига келиши мумкин. Уларнинг мудофаасида тешиклар жуда кўп. Ҳақиқий демократик давлатда бу яхшигина муҳокама қилинадиган мавзу бўлиши керак – ҳозир айнан вақти. Лекин янгиликларда бундай мавзу йўқ. Ушбу камчилликлар фақат мудофаа вазирлигидаги ҳарбийлар томонидан муҳокама қилинмоқда. Кенг жамоатчилик эса Голливуднинг забардаст америка денгиз пиёдалари ҳақидаги эртакларини томоша қилмоқда... Уларда одатда ким душман? Руслар, хитойликлар, эронликлар ва ўзга сайёраликлармиди.“АҚШнинг ракеталарга қарши фаол мудофаа тизими можарода устун келишга ёрдам бера олмайди. Чунки рақибнинг ракеталар ассортименти улкан, бизнинг мудофаа воситаларимиз эса – чекланган. Шу сабаб АҚШ соҳани ривожлантириши, сармоя киритиши керак ва ҳо казо”, - дейилган ракеталардан ҳимоя тизими ҳисоботида.Россияни Оқ уйнинг асосий хавфи деганда, айнан шуларни назарда тутган эди ўтган йили Шимолий қўмондонлик бошлиғи Глен Ванхерк.“Улар 20 йил олдин мутлақ мавжуд бўлмаган қуролларни яратишди... Бу радарларга кўринмайдиган қанотли ракеталар, бизникидан ортда қолмайдиган, шовқинсиз ҳаракатланувчи сув ости кемалари ва бошқалар”, - деган эди у.Келинг ўша Венесуэлани олайлик. Россия дипломати Сергей Рябков ушбу мамлакатда Россия қуролли кучлари пайдо бўлиши мумкинлигини айтганда америкалик дипломатлар кулиб қўйишди. Ваҳоланки 2018 йилда Россиянинг Ту-160 стратегик бомбардимончилари Венесуэлада пайдо бўлганида америкаликларнинг ҳеч бири кулмаган эди. Самолётлар айнан АҚШнинг Николас Мадурони қулатиш бўйча навбатдани уринишидан сўнг пайдо бўлган эди.Россиянинг ушбу давлатга қурол жойлаштирган тақдирда Венесуэлани санкциялар билан бўғиб ташалаш мумкин эди, лекин бу шундоқ ҳам камбағал ва санкциялар остига кўмилган давлат. У ерда ядровий қурол жойлаштирилсачи? Бунга қандай жавоб бериш керак? Мисол учун россиянинг ядровий каллаклар билан қуролланган атом сув ости кемаси Венесуэла қирғоқлари яқинида лангар ташласа-чи? Бунда АҚШ ҳукуматининг қўлидан ҳеч нарса келмайди. Шу билан тамом.Бизнинг Куба билан ҳарбий-техник ҳамкорлигимизни тиклашимиз ҳам америкалик ҳамкорлар учун жуда оғриқли бўлиши мумкин. Америкаликлар бу мавзуда гапиришни яхши кўришмаса-да, Кариб хотираси уларнинг хотирасига узоқ муддатли жароҳат етказган.Икки йил олдин Британиянинг The Spectator нашри АҚШни Россия, Куба ва Венесуэла иттифоқи ҳақидаги огоҳлантирган эди. Мақолада “ушбу давлатлар шу вақтга қадар ўз уйида АҚШ устидан ғалаба қозонишга муваффақ бўлиб келишгани” ҳақида айтилган.Америка ҳарбийлари хавотирлари рўйхатида эса биз Петров ва Боширов ҳақидаги анекдотларни ёки бошқа русофоб сафсаталарни кўрмаймиз. Чунки уларда хавотир учун жиддий сабаблар бор. Яқиндагина Rand Corporation АҚШ ядровий триадаси қай аҳволда экани ҳақидаги ҳисобот билан бизни хурсанд қилди. Қисқа қилиб айтганда у ерда ҳамма нарса ачинарли аҳволда.Россия шошилинч равишда ўз Қуролли кучларини модернизация қилган вақтда, АҚШ “совуқ уруш” ғалабаси гулчамбарида хотиржам ухлаётган эди. Оқибатда эса уларнинг ярим аср олдин ишлаб чиқарилган "минитменлари" (бомба) деярли “ўлик” аҳволда. Уларнинг амал қилиш муддати аллақачон тугаган, ракеталар ҳам барча инфратузилма ҳам жуда эскирган. Бугунги кунда ишчилар 2-3 жуфт ускуна олиб юришади ўзлари билан, бири бўлсмаса бошқаси ишлаб қолар деган умидда.Ушбу ҳолат Байден маъмурияти нима сабабдан Россия билан стратегик ҳужум қуроллари тўғрисидаги шартномани лом-мим демай узайтирганини изоҳлайди.АҚШда сақлаш муддати тугаган “минитмен”лар ўрнига янги баллистик ракеталар яратиш тўғрисидаги ғоялар бир неча бор пайдо бўлган эди. Ҳозир уларни 2030-2036 йилларда ишлаб чиқариш режалаштирилмоқда.Лекин Америка мудофаа тизимини янгилашда давлат раҳбариятидаги қарама-қаршиликлар кучли халал бермоқда. Янги КБРлар борасида ҳам катта тортишувлар бўлиб ўтмоқда. Етакчи нуқтаи назарлардан бири – ракета учиришнинг ер ести жойлашув тизимлари умуман керак эмас. АҚШ бомбардимончи самолётлар ва сув ости кемалари билан чекланса кифоя.Биз америкалик ҳамкорлар каби, уларнинг давлатини “Юқори Вольта” деб атамаймиз. Кучли рақибни бундай деб ҳақоратлаш – ахмоқлик ва қўполлик. Лекин бир савол бериш мумкин: Хўш ана шундай аслаҳалар билан АҚШ армияси янгиланган ва энг замонавий қуролларга эга бўлган Россия ва Хитойга қарши қандай курашмоқчи? противостоять России и Китаю с их модерновыми армиями и суперсовременными вооружениями?Ғарбда ушбу реалликни тушуниш секин-аста амалга ошмоқда. Журналистлар ва экспертлар Вашингтонга қандай қилиб обрўйини сақлаб қолган ҳолда “чиройли таслим бўлиш” йўлларини ўргатишмоқда.Кутилмаганда ҳеч ким ҳеч қачон Украина ва Грузияни НАТОга қабул қилишни режалаштирмагани маълум бўлди. Нима деяпсиз? Уларнинг бизга нима кераги бор? Бугунги Америка ташқи сиёсати – Одесса бозорини эслатади.Қабул қилишга беш қадам олганда АҚШ тезда орқсини ўгириб олди. Биз бизга Европада ракеталар жойлаштирмаслик ҳамда Грузия ва Украинани ҳам қўшиб берамиз. Лекин буни ҳазил деб эълон қиламиз, вассалларимизга ҳам шундай деймиз. Умуман бизга уларнинг керак йўқ, олаверинг, бемалол.Демак яна икки қадам қолибди. Дастлаб АҚШ Мудофаа муассасалари ҳисоботини ўқиш ва депрессияга тушиш. Кейин эса – Россия таклиф қилган барча шарт\nақш, россия мудофаа вазири, россия\n18:07 18.01.2022 (янгиланди: 18:08 18.01.2022)\n© AFP 2022 / Hoang Dinh Nam Американские солдаты в Афганистане\nЖурналистлар ва экспертлар Вашингтонга қандай қилиб обрўйини сақлаб қолган ҳолда “чиройли таслим бўлиш” йўлларини ўргатишмоқда. Батафсил мақоламизда танишинг.\nАмерикаОАВлари ҳалигаяа Украин ҳақидаги хабарлар билан тўлиб-тошиб ётибди. Россия ва АҚШнинг Женевада бўлиб ўтган музокараларига ҳам улар ушбу мавзуни тиқиштиришга ҳаракат қилишди. 90, 100, 120 минг Россия ҳарбийблари Украинани ҳар томондан қуршаб олга-у ана мана дегунча “уруш бошлаши” мумкин. .. Шундан сўнг Россияга “жавоб беришнинг 18та сценарийсини” тузишади, 30 минг курьер, хуллас ғала-ғовур билан ҳаммаёқ тўлган.\nАҚШ аҳолисига агар Россия билан бирор ҳарбий можаро содир бўлса, бу қаердадир узоқ-узоқларда минглаб километрлар нарида Юкрейн деган мамлакат ёнида содир бўлади. Ушбу давлат бир ўзи Москвалик зўравонларга қарши курашмоқда, америкаликлар эса унга яхши ниятлар ва “жавелин”лар юбориб турибди...\nАйтмоқчи, Хитой билан ҳарбий қарама-қаршилик ҳам айнан шундай етказилмоқда. Бундай тўқнашув, содир бўлган тақдирда қаердадир жуда узоқда содир бўлади, АҚШга эса мутлақ яқинлашмайди. Узоқ-узоқлардаги яна бир уруш.\nАсли эса, уруш АҚШ ҳудудига келиши мумкин. Уларнинг мудофаасида тешиклар жуда кўп. Ҳақиқий демократик давлатда бу яхшигина муҳокама қилинадиган мавзу бўлиши керак – ҳозир айнан вақти. Лекин янгиликларда бундай мавзу йўқ. Ушбу камчилликлар фақат мудофаа вазирлигидаги ҳарбийлар томонидан муҳокама қилинмоқда. Кенг жамоатчилик эса Голливуднинг забардаст америка денгиз пиёдалари ҳақидаги эртакларини томоша қилмоқда... Уларда одатда ким душман? Руслар, хитойликлар, эронликлар ва ўзга сайёраликлармиди.\nАмерикалик ҳарбийлар эса Россиянинг энг янги қуролларидан жиддий хавотирда. Жамоатчилигимизнинг айрим вакиллари учун гипертовушли қурол “Путин мультиги”. АҚШ Мудофаа вазирлиги эса улардан жиддий хавотирда. Улар бундай қуролдан ҳимоя йўқ деб ҳисоблашади.\n“АҚШнинг ракеталарга қарши фаол мудофаа тизими можарода устун келишга ёрдам бера олмайди. Чунки рақибнинг ракеталар ассортименти улкан, бизнинг мудофаа воситаларимиз эса – чекланган. Шу сабаб АҚШ соҳани ривожлантириши, сармоя киритиши керак ва ҳо казо”, - дейилган ракеталардан ҳимоя тизими ҳисоботида.\nРоссияни Оқ уйнинг асосий хавфи деганда, айнан шуларни назарда тутган эди ўтган йили Шимолий қўмондонлик бошлиғи Глен Ванхерк.\n“Улар 20 йил олдин мутлақ мавжуд бўлмаган қуролларни яратишди... Бу радарларга кўринмайдиган қанотли ракеталар, бизникидан ортда қолмайдиган, шовқинсиз ҳаракатланувчи сув ости кемалари ва бошқалар”, - деган эди у.\nКелинг ўша Венесуэлани олайлик. Россия дипломати Сергей Рябков ушбу мамлакатда Россия қуролли кучлари пайдо бўлиши мумкинлигини айтганда америкалик дипломатлар кулиб қўйишди. Ваҳоланки 2018 йилда Россиянинг Ту-160 стратегик бомбардимончилари Венесуэлада пайдо бўлганида америкаликларнинг ҳеч бири кулмаган эди. Самолётлар айнан АҚШнинг Николас Мадурони қулатиш бўйча навбатдани уринишидан сўнг пайдо бўлган эди.\nАҚШ Мудофаа вазирлигининг бош таҳлилий муассасаси— Rand Corporation — таҳлилчилари ўшанда ғамгин хулосага келишган эди. Уларнинг фикрига кўра, Венесуэла Россия билан ҳарбий-техник ҳамкрликни давом эттирган тақдирда АҚШ ушбу давлатга ҳеч қандай таъсир ўтказа олмаслигини тан олишган эди.\nРоссиянинг ушбу давлатга қурол жойлаштирган тақдирда Венесуэлани санкциялар билан бўғиб ташалаш мумкин эди, лекин бу шундоқ ҳам камбағал ва санкциялар остига кўмилган давлат. У ерда ядровий қурол жойлаштирилсачи? Бунга қандай жавоб бериш керак? Мисол учун россиянинг ядровий каллаклар билан қуролланган атом сув ости кемаси Венесуэла қирғоқлари яқинида лангар ташласа-чи? Бунда АҚШ ҳукуматининг қўлидан ҳеч нарса келмайди. Шу билан тамом.\nБизнинг Куба билан ҳарбий-техник ҳамкорлигимизни тиклашимиз ҳам америкалик ҳамкорлар учун жуда оғриқли бўлиши мумкин. Америкаликлар бу мавзуда гапиришни яхши кўришмаса-да, Кариб хотираси уларнинг хотирасига узоқ муддатли жароҳат етказган.\nИкки йил олдин Британиянинг The Spectator нашри АҚШни Россия, Куба ва Венесуэла иттифоқи ҳақидаги огоҳлантирган эди. Мақолада “ушбу давлатлар шу вақтга қадар ўз уйида АҚШ устидан ғалаба қозонишга муваффақ бўлиб келишгани” ҳақида айтилган.\nАмерика ҳарбийлари хавотирлари рўйхатида эса биз Петров ва Боширов ҳақидаги анекдотларни ёки бошқа русофоб сафсаталарни кўрмаймиз. Чунки уларда хавотир учун жиддий сабаблар бор. Яқиндагина Rand Corporation АҚШ ядровий триадаси қай аҳволда экани ҳақидаги ҳисобот билан бизни хурсанд қилди. Қисқа қилиб айтганда у ерда ҳамма нарса ачинарли аҳволда.\nРоссия шошилинч равишда ўз Қуролли кучларини модернизация қилган вақтда, АҚШ “совуқ уруш” ғалабаси гулчамбарида хотиржам ухлаётган эди. Оқибатда эса уларнинг ярим аср олдин ишлаб чиқарилган "минитменлари" (бомба) деярли “ўлик” аҳволда. Уларнинг амал қилиш муддати аллақачон тугаган, ракеталар ҳам барча инфратузилма ҳам жуда эскирган. Бугунги кунда ишчилар 2-3 жуфт ускуна олиб юришади ўзлари билан, бири бўлсмаса бошқаси ишлаб қолар деган умидда.\nУшбу ҳолат Байден маъмурияти нима сабабдан Россия билан стратегик ҳужум қуроллари тўғрисидаги шартномани лом-мим демай узайтирганини изоҳлайди.\nАҚШда сақлаш муддати тугаган “минитмен”лар ўрнига янги баллистик ракеталар яратиш тўғрисидаги ғоялар бир неча бор пайдо бўлган эди. Ҳозир уларни 2030-2036 йилларда ишлаб чиқариш режалаштирилмоқда.\nЛекин Америка мудофаа тизимини янгилашда давлат раҳбариятидаги қарама-қаршиликлар кучли халал бермоқда. Янги КБРлар борасида ҳам катта тортишувлар бўлиб ўтмоқда. Етакчи нуқтаи назарлардан бири – ракета учиришнинг ер ести жойлашув тизимлари умуман керак эмас. АҚШ бомбардимончи самолётлар ва сув ости кемалари билан чекланса кифоя.\nЛекин у ерда ҳам ҳамма нарса “винтаж”га айланиб бўлган. "Огайо" туркумидаги сув ости кемаларини “Коламбия” билан алмаштириш режаси 2031 йилда амалга оширилиши керак. B-52H бомбардимиончи самолётлар эса илк бор конвейердан 1962 йилда чиққан эди. Улар ҳозир фақат “қарилик эффектини” намойиш қилиши мумкин. Унинг кичик укаси B-2ни ҳам аламаштириш вақти келган.\nБиз америкалик ҳамкорлар каби, уларнинг давлатини “Юқори Вольта” деб атамаймиз. Кучли рақибни бундай деб ҳақоратлаш – ахмоқлик ва қўполлик. Лекин бир савол бериш мумкин: Хўш ана шундай аслаҳалар билан АҚШ армияси янгиланган ва энг замонавий қуролларга эга бўлган Россия ва Хитойга қарши қандай курашмоқчи? противостоять России и Китаю с их модерновыми армиями и суперсовременными вооружениями?\nҒарбда ушбу реалликни тушуниш секин-аста амалга ошмоқда. Журналистлар ва экспертлар Вашингтонга қандай қилиб обрўйини сақлаб қолган ҳолда “чиройли таслим бўлиш” йўлларини ўргатишмоқда.\nКутилмаганда ҳеч ким ҳеч қачон Украина ва Грузияни НАТОга қабул қилишни режалаштирмагани маълум бўлди. Нима деяпсиз? Уларнинг бизга нима кераги бор? Бугунги Америка ташқи сиёсати – Одесса бозорини эслатади.\nҚабул қилишга беш қадам олганда АҚШ тезда орқсини ўгириб олди. Биз бизга Европада ракеталар жойлаштирмаслик ҳамда Грузия ва Украинани ҳам қўшиб берамиз. Лекин буни ҳазил деб эълон қиламиз, вассалларимизга ҳам шундай деймиз. Умуман бизга уларнинг керак йўқ, олаверинг, бемалол.\nДемак яна икки қадам қолибди. Дастлаб АҚШ Мудофаа муассасалари ҳисоботини ўқиш ва депрессияга тушиш. Кейин эса – Россия таклиф қилган барча шарт


15:29 / 10.05.2017\nАҚШнинг Калифорния штати автотранспорт департаменти 2016 йилда муқобил автомобиллар иштирокида содир бўлган турли ҳодисаларга доир ҳисоботни эълон қилди.\nРасмий маълумотларга кўра, 2017 йил 1 январ ҳолатига биноан, 21та компания Калифорниянинг умумий фойдаланишдаги йўлларида ўзларининг муқобил (ҳайдовчисиз) автомобилларини синовдан ўтказган. Уларнинг ҳар бири синовлар чоғида кутилмаган вазиятлар сони борасида тўлиқ маълумот беришлари шарт.\nКомпаниялар томонидан тўпланадиган маълумотларда муқобил бошқарув тизимидаги хатолар сингари, машиналар ичидаги муҳандислар бошқарувни ўз зиммаларига олишга асос бўлган турли хил кутилмаган ҳолатларни ҳам кўриш мумкин.\nБу каби ҳолатлар бўйича рекордчи эса, Bosch компанияси автомобиллари бўлган. Гарчи, унинг муқобил автомобиллари сони атиги 3 дона бўлса-да, 2016 йили уларнинг иштирокида 1442та ҳодиса қайд этилган. Германия компаниясининг муқобил транспорт воситаси Калифорния кўчаларида 983 мил* (1573 км) масофа юргани эътиборга олинса, 1 минг мил масофага тўғри келадиган ҳодисалар сони 1466,9тани ташкил этган.\nИккинчи ўринда, Германиянинг яна бир ишлаб чиқарувчиси — Mercedes-Benz жойлашди. Компаниянинг биттагина муқобил автомобили синовлари чоғида 336та турли хил кутилмаган ҳолатга дуч келинган. 2016 йилда 673 мил масофа ортда қолдирилган бўлиб, 1 минг мил масофага 499,3та кутилмаган ҳолат тўғри келади.\nЎзига хос аксилрейтингнинг учинчи ўрнига Tesla жойлаштирилган. Компаниянинг 4 дона муқобил автомашинаси 2016 йилда 550 мил масофа юрган, бунда 180та ҳолат қайд этилган. Шундай қилиб, 1 минг мил масофага 327,3та ҳодиса тўғри келиши ҳисоблаб чиқилган.\nБироқ, барча муқобил бошқарув тизимлари ишлаб чиқарувчиларининг иши бу қадар салбий деб ўйлаш нотўғри бўлар эди. Масалан, Google компаниясининг шўъба корхонаси — Waymo 2016 йилда ўз машиналари 124та кутилмаган ҳолатга дуч келганини қайд этган. Технологик гигант компания муҳандислари йўлларга 60та муқобил машиналарни чиқаргани, улар умумий ҳисобда 636 минг мил юргани айтилса, 1000 милга тўғри келувчи ҳодисалар сони 0,2тани ташкил этиши маълум бўлади.\nГерманиянинг BMW компанияси ҳам шунга ўхшаш натижаси билан фахрланса арзийди. Уларнинг ягона муқобил машинаси ўтган йили 638 мил масофа юрган бўлса, атиги битта ҳолат қайд этилган.\n*мил – АҚШда масофа ўлчов бирлиги, 1,609 кмга тенг.\nэнг хавфсиз автомобил автотранспорт департаменти


Коронавирус юқтириб олган ўзбекистонлик аёл олий тоифали шифокор бўлган | Qalampir.uz\nКоронавирус юқтириб олган ўзбекистонлик аёл олий тоифали шифокор бўлган\nЖамият\t15 Март 15:00 45214\nХабарингиз бор, бугун, 15 март куни Ўзбекистонда илк бор коронавирус билан касалланиш ҳолати қайд этилди. Вирус юқтирган ўзбекистонлик аёл ҳозирда карантинга олинган.\nАёл 11 март куни Франциядан қайтган. 14 март куни эса шифохонага мурожаат қилган. Коронавирус юқтирган аёл олий тоифали шифокор бўлиб, ўзида вирус аломатларини сезиши билан Вирусология институтига мурожаат қилган.\nАёл билан бир рейсда Париж-Тошкент йўналишида 45 киши йўловчи бўлган. Уларнинг ярмидан кўпи чет эл фуқароси бўлгани, транзит орқали Ўзбекистондан учиб ўтган айтилмоқда.\nВазирлар Маҳкамасида ўтган брифингда Бош вазир Абдулла Ариповнинг қайд этишича, аёл билан алоқада бўлганлар, самолётдаги бошқа йўловчилар ва қариндошлари, жами 150 киши изоляцияга олинган. Улар орасида унинг яқин қариндошлари 9 кишини ташкил этмоқда.\n07 Апрель 19:04 72700\n08 Апрель 14:34 27689\n07 Апрель 13:14 26082\n07 Апрель 18:56 25594\n08 Апрель 12:12 25041


АҚШ Давлат Котиби Колин Паэлл Судандаги вазиятни жуда ҳалокатли, деб атади.\n03 март 2021, Тошкент вақти: 07:43\nЎтган йилнинг феврал ойидан Судан жанубидаги Дарфур вилоятида бир неча қуролланган тўдалар исён бошлаган эди. Оқибатда, 10 мингга яқин одам қурбон бўлди, ярим миллионга яқини ўз уйларини тарк этишга мажбур бўлди.\nАйни ҳодисалар юзасидан АҚШ Давлат Котиби шундай деди:\n«Вазият шунчалик аянчлики, агар биз бунинг учун эртага чора кўрган тақдиримизда ҳам жабрланган ва қурбон бўлганлар сони жуда катта бўлади. Одамлар даҳшатли аҳволда — улар яйдоқ чўлда ҳеч қандай тиббий ёрдамсиз яшамоқдалар», — деди АҚШ Давлат Котиби Колин Пауэлл.\nКелгуси ҳафтада у Суданга боради.


ЎҚИМОҚЧИМИСИЗ, МАРҲАМАТ! - Ўзбекистон овози газетаси\nПойтахтимиздаги Ёшлар ижод саройида XV «Таълим ва мутахассислик» халқаро кўргазмаси бўлиб ўтди. Мазкур кўргазма «Камолот» ёшлар ижтимоий ҳаракати, Олий ва ўрта махсус таълим, Меҳнат вазирликлари, Ўрта махсус, касб-ҳунар таълими маркази, Савдо-саноат палатаси ҳамда бошқа қатор ташкилотлар ҳамкорлигида ташкил этилди.\nКўргазма унда иштирок этган талаба-ёшлар учун ҳақиқий имкониятлар майдони бўлиб хизмат қилди. Қатнашчилар мамлакатимиздаги ҳамда хориждаги олий таълим муассасалари ҳақида батафсил маълумот олишди.\n— Келажакда шифокор бўлмоқчиман. Кўргазмага тиббиёт йўналишидаги олий таълим муассасалари ҳақида маълумот олиш учун келдим, — дейди Тошкент темир йўллари академик лицейи ўқувчиси Нусрат Валиев. — Бу ерга келишдан аввал хорижда ўқишга қизиқардим. Лекин юртимиз ва хорижий олий таълим муассасалари ҳақида етарли маълумот олганимдан сўнг ўзимиздаги ўқитиш тизими хориждагидан мутлақо қолишмаслигига амин бўлдим.\nШунингдек, тадбирда ота-оналар ва ўқитувчилар касбга йўналтириш ва бандликка кўмаклашувчи марказлар фаолияти, малака ошириш институтлари, ўқув марказлари, масофавий таълим ҳақида ҳам маълумот олишди.\n— Коллеж-лицей ёшидаги жуда кўп ўқувчиларга институтимиз ҳақида барча маълумотларни бердик, — дейди Ўзбекистон давлат санъат ва маданият институти ўқитувчиси Илҳом Масалимов. — Ўз навбатида улар ҳам саволларга жавоб олишди.\nТадбирда Буюк Британия, Латвия, Польша, Малайзия, Япония сингари давлатлардан иштирок этган мутахассислар ўзбекистонлик ёшларнинг ўқишга, илм олишга бўлган интилишини ижобий баҳолашди.\n— Ҳозир университетимизда 20 нафар ўзбек талабаси таълим олмоқда, — дейди Малайзиянинг Vision college университети вакили Ли Ви Лонг. — Кўргазмада тиббиёт, туризм, бизнес, маркетинг каби йўналишлар бўйича ёшларга керакли маълумотларни бердик. Юртингиздан борган талабалар билан бирга ишлаганман, улар доимо етакчи бўлишга ҳаракат қилади. Кўргазма якунлангач, Самарқанд, Бухоро сингари тарихий шаҳарларни кўрмоқчиман.\nТадбирда касб-ҳунар коллежлари битирувчиларига Тошкент шаҳридаги бандликка кўмаклашувчи марказлар ҳамда давлат ва нодавлат ташкилотларининг мавжуд бўш иш ўринлари ҳақида маълумотлар тақдим этилди.


Қозоғистонни яшил иқтисодиётга ўтказишга бағишланган халқаро конференция | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистонни яшил иқтисодиётга ўтказишга бағишланган халқаро конференция\nЭнергия сарфини камайтириш, атмосферага чиқадиган зарарли чиқиндиларни камайтириш, тикланувчи энергия манбалари улушини кўпайтириш, чиқиндини қайта ишлаш ва сув сифати. Астанада Қозоғистонни яшил иқтисодиётга ўтказишга бағишланган халқаро конференция бўлиб ўтди. Анжуман иштирокчилари саноат корхоналарини энг мақбул ва оммабоп технологияларга ўтиши долзарб масала эканини таъкидлашди.\nВЛАДИМИР МАРЬЕВ, “ЭКОЛОГИК СИЁСАТ МАРКАЗИ” ДИРЕКТОРИ МАСЛАҲАТЧИСИ /РФ/:\n- Энг яхши оммабоп технологияларга ўтиш дегани – бу тикланувчи энергия манбалари, корхоналарни бошқаришга янгича ёндашиш, янги технологияларни қўллаш, умуман олганда саноатни ривожлантиришда экологик принципларга риоя қилган ҳолда мажмуавий ёндашишдир. Кўриб турганимиздек, экологик ижозат беришнинг мажмуавий тизими ва мавжуд бўлган энг мақбул технологиялар тамойилларига ўтиш тизими Қозоғистонда ҳам ҳаракат бошлаётгани сезилмоқда.\nЭнг яхши “яшил” амалиётларни жорий этиш ва муваффақиятли қўллаш тажрибасини Қозоғистон яқин хориж давлатлардан олиш ниятида. Шу жумладан, республика Россия экологик сиёсат маркази билан ҳамкорлик қилмоқчи.\n- Бундай ҳамкорлик саноатни янги технологияларга шу тамойиллар асосида ўтказиш бўйича фаолиятни мувофиқлаштиришга ёрдам беради. Бугуннинг ўзида Европа мамлакатлари, Жанубий Шарқий Осиёнинг ривожланган давлатлари “қазиб олинди, фойдаланилди, ташлаб юборилди” қабилида иш юритиладиган чизиқли иқтисодиётдан такрор айланувчи тизимли иқтисодиётга ўтяпти. Унда чиқинди хомашё сифатида ишлатилади. Натижада, чиқинди полигонлари камаяди, одамларнинг яшаш шароити яхшиланади, айни вақтда корхоналар ишида самарадорлик ортади. Энг мақбул технологиялар тамойилига ўтиш шундан иборат.\nБугунги кунда, таъкидлаш лозимки, Қозоғистонда қайта тикланувчи энергия манбаларидан олинган қувват улуши жами энергетиканинг бир фоизига ҳам етмайди. Аммо 2020 йилга келиб, бу рақамни 3 фоизга етказиш кўзланган. Мамлакат тикланувчи энергетика ва “яшил” технологиялар соҳасида Европа иттифоқининг пешқадамлари билан ҳамкорлик қиляпти, хорижлик сармоядорларни бу ишга фаол жалб этяпти.\nСТЕНБЕК МАДСЕН, ҚОЗОҒИСТОНДАГИ ЕВРОПА ИТТИФОҚИ ҲАМКОРЛИГИ ЕТАКЧИСИ:\n- Ҳозир Европа Иттифоқи Қозоғистон билан фаол ҳамкорлик қиляпти, самарали энергетика ва сув тежовчи технологияларни жорий этяпти. БМТ тараққиёт лойиҳаси “яшил иқтисодиёт” моделига кўчиш бўйича Қозоғистонда 4 та лойиҳа бошлаб юборди. Масалан, мактаблардан бирида сувни энергия тежамкорлиги тамойилига мувофиқ сарфлаш технологияси жорий қилинди. Қуёш батареялари, фотосенсорли сув жўмраклари ўрнатилди ва иссиқхоналар учун махсус сув тўпловчилар қурилди. Ақтўбеда тўғонларга сув оқимини созловчи ва тошқин юз бериши эҳтимолини олдиндан билдирувчи ускуналар ўрнатилди. Булар – Европа Иттифоқи молиялаштираётган илғор технологияларни ривожлантириш, амалга татбиқ этишга қаратилган лойиҳалардан баъзилари, холос.\nЭкспертлар фикрича, Қозоғистонда энг мақбул технологияларга ўтиш жараёни тахминан 10 йилни ташкил қилади. Синовдан ўтган самарали “яшил” усуллар биринчи навбатда экспорт салоҳиятига эга маҳсулотлар чиқаришга жорий этилиши кутилмоқда.\nҚозоғистоняшил иқтисодиётхалқаро конференция


А. Ниёзқулов: "Сеул тажрибаси тиббиётда жуда асқотяпти"\nИнсон умри мобайнида баъзан хасталаниб ҳам қолади. Бундай чоғда, албатта, малакали шифокорнинг муолажасига муҳтожлик сезади. Тўғри қўйилган ташҳис ва шунга мувофиқ қилинган тиббий кўмак натижасида дард тезда чекинади.\nҚарабсизки, яна кундалик ҳаётга қайтиб, кечагина безовта қилган оғриқни бир зумда унутасиз. Баъзида эса айрим шифокорларнинг салгина қўрслиги ёхуд ўз ишига совуққонлик билан қараётганидан куюниб, хуноб бўламиз. Нима бўлганда ҳам аксар шифокорлар билимли, Гиппократ қасамёдига содиқ, ўз вазифасига сидқидилдан ёндошадиган касб эгаларидир.\nЯқинда “Қорабулоқ” Сайрам туман касалхонасига йўлим тушиб, бош шифокор, тиббиёт фанлари номзоди Абдураҳмат Ниёзқулов билан суҳбат давомида тилга олинган масалалар ҳақиқат эканига амин бўлдим.\n– Абдураҳмат Абдуқодир ўғли, сиз етакчилик қилаётган туман касалхонасига поликлиника қўшилгани ҳақида эшитдик. Айтингчи, бунга нима сабаб бўлди?\n– Ҳақиқатан ҳам Президентимиз Н. Назарбаевнинг мамлакатимизда соғлом турмуш тарзини қарор топтиришга йўналтирилган кўрсатмасига мувофиқ, қолаверса, вилоят ҳокимлиги ҳамда соғликни сақлаш бошқармасининг тегишли қарорига кўра, жорий йилнинг 2 октябридан эътиборан ”Қорабулоқ” поликлиникаси касалхона таркибига қўшилди. Ёдингизда бўлса, авваллари улар алоҳида фаолият кўрсатган эди. Шифохона ва поликлиниканинг биргаликда иш юритишига асосий сабаб шуки, биринчи галда, аҳолига тиббий ёрдам кўрсатиш сифати яхшиланади. Бизнинг касалхона ҳудуддаги жами 83 минг нафар ҳамюртга тиббий кўмак кўрсатади. Демак, бундан буён шунча фуқаронинг иши енгиллашди, деган гап. Чунки олдин бемор биринча навбатда поликлиникага келиб, порталь очириши керак бўларди. Сўнгра, касалхонада даволанишни бошларди.\nМана, энди сарсонгарчиликка чек қўйилди. Иккинчидан, статистика маълумотлари икки жойда олиб бориларди. Бу, ўз навбатида, беморга тааллуқли зарур маълумот олишни бироз қийинлаштирарди. Бу икки тиббиёт муассасасининг фаолияти бирга юритилгач, бу сингари муаммолар ўз-ўзидан барҳам топади. Бундан ташқари, шифокорларнинг хизмати ҳам енгиллашади. Бундай ҳолат “Ақсукент” туман касалхонасида ҳам юз берди. Тиббиёт соҳасидаги бу ўзгаришлар баъзилар ўйлагандек, бировларнинг ўрнини эгаллаш ёки кадрлар алмаштириш мақсадида эмас, балки аҳолига тиббий ёрдам кўрсатиш сифатини тубдан яхшилаш учунгина амалга оширилмоқда. Ўйлаймизки, кўп вақт ўтмай беморлар ҳам ижобий ўзгаришнинг гувоҳи бўлишади.\n– Яқинда Жанубий Кореяга борганингизни эшитдик. Ушбу сафарнинг мақсад ва вазифалари ҳақида айтиб берсангиз?\n– Бажонидил. Чиндан ҳам вилоят соғликни сақлаш бошқармасининг ташаббуси билан туман касалхоналарининг 20 нафар бош шифокорлари тиббий суғурта масаласи юзасидан тажриба ўрганиш мақсадида Жанубий Кореяда беш кун сафарда бўлдик. Кунчиқар мамлакат тиббий суғуртага бундан чорак аср аввал ўтган экан. Жанубийқозоғистонлик бир гуруҳ шифокорлар Суал ва Сеул шаҳарларига ташриф буюрдик.\nШуни таъкидлаш жоизки, уларда фақат Сеул давлат тиббиёт университетидан ташқари ҳамма жойда даволаш пулли. Яъни, тиббий суғурта орқали даволанишади. Тиббиёт шу қадар яхши ривожланганки, ҳамма нарса компьютерлаштирилган. Кореяда жами 51 млн. аҳолига бир йилда атиги 80 нафар шифокор тайёрланишининг ўзи бу соҳада сифат кўрсаткичига қандай аҳамият берилишини айтиб турибди. Қисқаси, қаерда бўлмайлик, ҳамма жойда фақат замонавий технологияга кўзингиз тушади.\nСафар давомида ўзимизга керакли кўп жиҳатларни ўргандик, буларининг ҳаммаси келгуси ишимизда албатта, асқотади, деб ўйлайман. Тажриба ўрганиш мақсадида сафарга йўллаган вилоят соғликни сақлаш бошқармаси раҳбари Муҳан Егизбаевга алоҳида миннатдорчилик билдираман. Зеро, тиббиёт соҳасида илғор чет эл тажрибаларни ўрганиш ва уларни амалда қўллаш, пировард натижада, ўзимизда ҳам соғликни сақлашни тубдан яхшилаши, шубҳасиздир.\n– Айтганингиз келсин, самимий суҳбатингиз учун раҳмат!\nСуратларда: Жанубий Кореяга борган жанубийқозоғистонлик шифокорлар ҳамкасблари билан.\nИ. КАРИМОВ, 2017-10-24, 11:32 199


Жанубий Корея яна "ўйин" бошлади. Кореяликлар Эрон билан учрашув вақтини ўзгартирди\n19 июль, 2017, 18:45 4839 0\nЎзбекистон терма жамоаси билан ЖЧ-2018 3-саралаш босқичи доирасида бир гуруҳдан ўрин олган Жанубий Корея термаси 31 август куни ўз майдонида эронликларни қабул қилади.\n"А" гуруҳида Эрон мундиаль чиптасини қўлга киритгач, иккинчи тўғридан-тўғри йўлланма учун асосий кураш Жанубий Корея ва Ўзбекистон терма жамоалари ўртасида кечмоқда.\nСаралаш баҳслари якунига етишига икки тур қолганда, ушбу жамоалар орасидаги фарқ атиги бир очкони ташкил этади. Ўтказилган саккиз учрашувдан сўнг кореяликлар 13 очко жамғарган бўлса, вакилларимиз 12 очкони қўлга киритишган. Шу сабабли йўқотилган ҳар бир очко жамоаларни жаҳон чемпионатига чиқиш умидини йўққа чиқариши мумкин.\nШуниси қизиқки, Жанубий Корея терма жамоасининг Эронга қарши ўйини 31 август куни маҳаллий вақт билан соат 20:30 да (Тошкент вақти билан 16:30 да) бошланиши керак эди, бироқ Хитой Футбол Ассоциацияси Хитой ва Ўзбекистон ўртасидаги ўйин вақтини маҳаллий вақт билан соат 20:00да (Тошкент вақти билан 17:00да) ўтказилишини тасдиқлагач, кореяликлар Сеулдаги учрашув вақтини ўзгартиришга қарор қилди.\nSPORTS.uz интернет ахборот порталига маълум бўлишича, Жанубий Корея - Эрон баҳси энди маҳаллий вақт билан соат 21:00 да (Тошкент вақти билан 17:00да) яъни Хитой - Ўзбекистон ўйини билан бир вақтда старт олади. Эътиборга молик жиҳати шундаки, кореяликлар 2013 йилдан буён ҳали бирор маротаба ўз майдонларидаги учрашувларни бунчалик кеч вақтда бошламаган экан.\nЭслатиб ўтамиз, терма жамоамиз 2014 йилги жаҳон чемпионати сўнгги саралаш босқичида ҳам айнан Жанубий Корея ва Эрон терма жамоалари билан бир гуруҳда кураш олиб борганди. Баҳслар якуний палласига кириб борган бир пайтда вакилларимизнинг Бразилияда ўтадиган жаҳон чемпионатига йўлланмани қўлга киритиши Жанубий Корея ҳамда Эрон терма жамоалари ўртасидаги ўйинга боғлиқ бўлиб қолганди. Шунда ҳам кореяликлар Эронни мағлуб этиши керак эди ва Ўзбекистон тарихда биринчи бор мундиалда иштирок этар эди...\nБироқ бундай бўлмади. Ушбу ўйин арафасида икки жамоа бош мураббийлари Карлуш Кейруш ва Чой Канг Ҳи кўр-кўрона даҳанаки жанг қилиб ҳам олишди, аммо ўйинда бундай қарама-қаршиликмни гувоҳи бўлмадик. Улсандаги стадионга ташриф буюрган мухлислар ўйин давомида мезбонлар уюштирган уч-тўрт хавфли вазиятларни гувоҳи бўлишди холос, лекин форслар ўйиндаги ягона ҳужум билан ғалаба голини киритишди. Ушбу гол Жанубий Кореяни ҳам, Эронни ҳам жаҳон чемпионатига олиб чиққан эди. Ўзбекистон терма жамоаси эса ҳар қанча ҳаракат қилмасин 14 очко билан 3-ўринда қолиб кетганди.\nУмид қиламиз, рақибларимиз Эрон ва Жанубий Корея терма жамоалари ўтган галги “ўйин“ларини бу сафар такрорламайди.


Ўзбекистон: Мирзиёев энг кам иш ҳақини бекор қилди - нима ўзгарди? - BBC News O'zbek\nФармонга мувофиқ, ушбу миқдор 577 170 сўм қилиб белгиланган.\nЎзбекистонда энг кам иш ҳақи 24 доллар бўлади, бой ва камбағаллар ўртасидаги фарқ кескинлашган\n"Монополистлар бор экан, қимматчилик бўлаверади"\nМеҳнатга ҳақ тўлашнинг энг кам миқдори - 577 170 сўм;\nБазавий ҳисоблаш - 202 730 сўм;\nПенсияни ҳисоблашнинг базавий миқдори - 202 730 сўм.\nФармонга расмий шарҳ эълон қилинганича йўқ.\nBuxgalter.uz сайтида ўтган йилги фармонга берилган шарҳда "энди республикамизда МҲЭКМ 577 172,31 сўмни (202 730 х 2,847) ташкил этади. Яъни ходим тўлиқ ой ишлаган ва меҳнат шартномасида назарда тутилган барча мажбуриятларни бажарган бўлса, иш берувчи унга ушбу миқдордан кам иш ҳақи белгилашга ҳақли эмас" деб ёзилган.\nАмалдаги Ўзбекистон қонунчилигида 1992 йилда аҳолини ижтимоий ҳимоя қилиш кафолатларини белгилаш мақсадида "энг кам иш ҳақи миқдори" деган тушунча киритилган ва унга расмий мақом берилган.\nИқтисодчиларга кўра, ўша даврда Ўзбекистон мустақиллигини таъминлаш ва аҳоли қашшоқланишининг олдини олиш учун бу мисли кўрилмаган чора эди.\nНафақат иш ҳақи ҳажми, балки пенсиялар ва нафақалар ҳажмини белгилашда дастлабки ўлчов бирлиги, ойликларни разрядлар бўйича ҳисоблашда дастлабки ўлчов бирлиги, турли иқтисодий ва административ жарималарни белгилашда дастлабки ўлчов бирлиги каби тушунчаларга эҳтиёж пайдо бўлди.\nЭнг кам иш ҳақи миқдорига деярли барча давлат хизматлари учун, турли административ жавобгарлик учун тўловлар миқдори боғлаб қўйилган.\nБошқа, иккинчи ҳолатда, энг кам иш ҳақи миқдорига давлат томонидан тўланадиган бюджет ходимлари учу иш ҳақи миқдори, турли пенсиялар ва нафақалар миқдори ҳам боғлаб қўйилганди. Яъни давлат энг кам иш ҳақи миқдорини оширишни режаласа, ўз ўзидан бюджетнинг бошқа параметрлари хам ўзгариб кетиб, турли номутаносибликлар, диспропорцияларга олиб келган.\nЎзбекистон ҳукуматига яқин иқтисодчилардан бирининг Би-би-сига айтишича, давлат бюджетнини тўғри режалаштириш ва ижросини таъминлаш мақсадларида шундай бир ҳисоб бирлиги керак эди-ки, у энг кам иш ҳақи миқдори билан боғлиқ бўлмасин.\nУнинг сўзларига кўра, барча юқоридаги омиллар 2000-йилларнинг бошидан кенг муҳокама қилинган.\nВа ниҳоят, 21 май кунги фармон билан янги тушунчалар амалга тадбиқ қилинмоқда.\nЖумладан, ҳозирда муомалага киритилган уч тушунчанинг (меҳнатга ҳақ тўлаш, базавий ҳисоблаш ва пенсияни ҳисоблашнинг базавий миқдори) янада ойдинлашиб, улардан фақат биринчи иккитаси қолишини кутиш мумкин.


Тошкент ва Душанбе Тожикистонда иккита ГЭС қуради | Qalampir.uz\nТошкент ва Душанбе Тожикистонда иккита ГЭС қуради\nЖамият\t22 Июнь 19:31 3284\nРасмий Тошкент ва Душанбе Тожикистоннинг Зарафшон дарёси ҳавзасида иккита гидроелектростанцияни биргаликда қуриш учун Очиқ акциядорлик жамиятини ташкил этмоқда.\nШартнома лойиҳасига кўра, ушбу компаниядаги тожик томонининг улуши 50 фоиз +1, ўзбек томоники эса 50 фоиз -1 та улушни ташкил этади. Келишув лойиҳаси икки давлат томонидан келишилган ва яқин вақт ичида имзоланиши кутилмоқда. Томонлар икки мамлакат ҳукуматлари номидан Жамият асосчиси вазифасини бажарувчи ташкилотни аниқлаш устида иш олиб бормоқда.\nЛойиҳани техник-иқтисодий асослаш ҳамда ижтимоий ва атроф-муҳитга таъсирини баҳолаш учун мустақил халқаро консалтинг компаниясини жалб қилиш режалаштирилган. Лойиҳа учун халқаро молия институтлари ёки давлат ташкилотларининг маблағларини жалб қилиш кўзда тутилган. Қурилаётган станцияларда ишлаб чиқариладиган барча электр энергияси Ўзбекистон томонидан сотиб олиниши кутилмоқда.\nАввалроқ, Ўзбекистон Энергетика вазири Алишер Султонов ушбу икки станцияни қуриш икки босқичда режаланганини айтганди. Унга кўра, дастлаб, йилига 800 миллион киловатт-соат электр энергияси ишлаб чиқарадиган “Ёвон” ГЕС қурилади. 140 МВт қувватга эга ушбу станциянинг қурилишига кетадиган маблағ 282 миллион АҚШ долларига баҳоланмоқда.\nИккинчи босқичда, йилига ўртача 600 миллион киловатт-соат электр энергияси ишлаб чиқарадиган “Фондарё” ГЕСни қуриш имконияти ўрганилади. 135 МВт қувватга эга ушбу станцияни қуриш учун 270 миллион АҚШ доллари ажратиш керак бўлади.\nМаълумот ўрнида, Тожикистон томони республика ҳудудида бошқа давлатлар билан ҳамкорликда гидроелектр стантцияларини қуриш бўйича тажрибага эга. Хусусан, Тожикистон-Россия “Сангтуда-1” ГЕС ва Тожикистон-Ерон “Сангтуда-2” ГЕСлари қуриган ва ишламоқда.\n30 Июль 08:27 50432\n31 Июль 13:36 45191\n30 Июль 16:43 32632\n30 Июль 16:56 32061\n30 Июль 13:35 27661


АБДУЛЛА АРИПОВ: “ДАВЛАТ РАҲБАРИ МАЖБУРИЙ МЕҲНАТГА ҚАРШИ КУРАШИШНИ ДАВЛАТ СИЁСАТИ ДАРАЖАСИГА КЎТАРДИ”\n2018 йил 29 октябрь куни Ўзбекистон Президенти Шавкат Мирзиёев топшириғига асосан Вазирлар Маҳкамасида мажбурий меҳнатга йўл қўймаслик ва унинг ҳар қандай кўринишига барҳам бериш масалаларига бағишланган видеоселектор йиғилиши ўтказилди. Бу ҳақда daryo.uzхабар берди.\nШунча халққа хизмат қилган, давлат ташкилотларида меҳнат қилган бўлса-да, Президентимиз уни бу қилмиши учун кечирмади. “Қонун барчага баробар, жазо муқаррар”, —деб айтдилар.\nМажбурий меҳнат юзасидан бизга келиб тушаётган барча мурожаатлар ҳудудларга бориб, ўрганилмоқда. Меҳнат қонунчилигини бузган, мажбурий меҳнатга йўл қўйган қатор туманлар ҳокимлариўз лавозимидан озод этилди. Кўплаб вилоятлар ҳокимларига нисбатан интизомий жазо чоралари қўлланилди», — деди Бош вазир Абдулла Арипов.\nМажлисда қайд этилишича, Оққўрғондаги ҳолатга гувоҳ бўлган Тошкент вилояти прокурори ўринбосари, вилоят ҳокими ўринбосари ва бошқа мансабдор шахслар ўз лавозимидан озод этилган. Шунингдек, Бош прокуратура ҳам ушбу ҳолатниқонун доирасида қаттиқ назоратга олган.\n29 октябрь кунги видеоселектор йиғилишида Шавкат Мирзиёев «Барча даражадаги давлат ҳокимияти органлари раҳбарларининг мажбурий меҳнатга йўл қўймаслик ва унинг ҳар қандай кўринишларига барҳам бериш бўйича масъулиятини ошириш тўғрисида»ги фармонга имзо чекканига алоҳида эътибор қаратилди. Ушбу фармон билан ўтган ҳафтада Оққўрғон туманида рўй берган, жамоатчилик ўртасида кенг муҳокама этилган масалага Президент ўз муносабатини билдирди.\nФармон билан Ўзбекистон Бош прокурорига қишлоқ хўжалиги соҳасида ишни ташкил этиш бўйича йўл қўйилган қўпол қонунбузилишларни ҳар томонлама ўрганиш бўйича топшириқларберилган.